title: Bacillus

text: "Bacillus" bakteerit ovat muodoltaan sauvamaisia, eli basilleja, ja ne voivat muuntua itiömuotoon. Itiöinä ne kestävät äärioloja, mutta eivät lisäänny. Vaikka "Bacillus"-lajit ovat enimmäkseen grampositiivisia, osalla lajeista solut muuttuvat ikääntyessään gramnegattivisiksi. "Bacilluksilla" on monia erilaisia fysiologisia ominaisuuksia, midenkä johdosta suvun eri lajit voivat elää kaikentyyppisissä ympäristöissä. Niitä elää esimerkiksi arktisessa maaperässä, makean veden tai meren sedimentissä, aavikoiden hiekassa ja kuumissa lähteissä.


title: Bacillus

text: Osa "Bacillus"-lajeista aiheuttaa tauteja esimerkiksi "Bacillus anthracis" saa aikaan pernaruttoa. "Bacillus larvae", "Bacillus lentimorbus" ja "Bacillus popilliae" taasen ovat eri hyönteisryhmien taudinaiheuttajia. Koska "Bacillus"-itiöt kestävät kuumuutta ja säteilyä, ne voivat aiheuttaa ongelmia elintarviketeollisuudelle mm. pilaamalla ruokia ja "Bacillus cereus" voi aiheuttaa ruokamyrkytyksiä.


title: M-Nitrotolueeni

text: m-Nitrotolueeni eli 3-nitrotolueeni (CHNO) on tolueenin nitrattuihin johdannaisiin kuuluva orgaaninen yhdiste. Sitä käytetään orgaanisen kemian synteeseissä muun muassa väriaineiden ja muiden kemikaalien valmistamiseen. m-Nitrotolueeni on o- ja p-nitrotolueenien isomeeri.


title: M-Nitrotolueeni

text: m-Nitrotolueeni on huoneenlämpötilassa keltaista nestettä. Yhdiste liukenee vain vähän veteen ja paremmin orgaanisiin liuottimiin kuten etanoliin, dietyylieetteriin ja bentseeniin. Yhdiste voidaan hapettaa elektrolyyttisesti m-nitrobentsaldehydiksi tai kromihapon avulla m-nitrobentsoehapoksi. Pelkistäminen vedyttämällä johtaa m-toluidiiniin. Nitraus johtaa pääasiassa 3,4-dinitrotolueenin muodostumiseen.


title: M-Nitrotolueeni

text: m-Nitrotolueenia voidaan valmistaa nitraamalla tolueenia väkevien typpi- ja rikkihappojen seoksella ja puhdistamalla tislaamalla alipaineessa ja kiteyttämällä. Tämän valmistustavan huono puoli on se, että tolueenin nitrauksessa muodostuvassa nitrotolueenien isomeerien seoksesta m-nitrotolueenia on vain noin 2–5 %. Toinen tapa valmistaa yhdistettä on 3-amino-4-nitrotolueenin diatsoniumsuolan pelkistys.


title: M-Nitrotolueeni

text: m-Nitrotolueenia käytetään pääasiassa m-nitrobentsaldehydin, m-nitrobentsoehapon ja m-toluidiinin, joita käytetään muun muassa väriaineteollisuudessa, valmistamiseen. Sitä käytetään myös eräiden lääkeaineiden kuten flutamidin valmistamiseen.


title: Energia Itävallassa

text: Energia Itävallassa käsittelee Itävallan energiantuotantoa, -kulutusta ja -politiikkaa.


title: Energia Itävallassa

text: Vuonna 2000 kokonaisenergian kulutuksesta öljypolttoainetta oli 39%, maakaasua 20%, kivihiiltä 10% ja vesivoimaa 31%.


title: Energia Itävallassa

text: Vuonna 2000 sähköntuotanto oli 58,8 TWh, mistä 28,5% oli fossiilisista polttoaineista, 68,6 vesivoimaa ja loput muista lähteistä. Saman vuonna energinkulutus oli 54,8 TWh.


title: Ilja Zubov

text: Ilja Igorjevitš Zubov (; s. 14. helmikuuta 1987 Tšeljabinsk, Venäjän SFNT, Neuvostoliitto) on venäläinen jääkiekkoilija, joka pelaa KHL-joukkue Admiral Vladivostokissa. Hän on pelipaikaltaan keskushyökkääjä ja toimii joukkueen kapteenina. Zubovin vahvuuksiin kuuluu hyökkäyspään pelaaminen, luistelu, kiekollinen peli, mailankäsittelytaidot, työteliäisyys ja puolustaminen.


title: Ilja Zubov

text: Zubov on Traktor Tšeljabinskin kasvatti. Hän debytoi seuran miesten joukkueessa vain 15-vuotiaana Venäjän toiseksi korkeimmalla sarjatasolla Vysšaja Ligassa kaudella 2002–2003. Ottawa Senators varasi Zubovin neljännellä kierroksella 98. pelaajana . Kaudeksi 2005–2006 hän siirtyi Superliiga-joukkue Spartak Moskovaan, jossa tulokaskausi toi 43 runkosarjaottelussa tehot 4+8=12 sekä kolmessa playoff-ottelussa tehot 2+2=4. Kauden 2006–2007 kynnyksellä Zubov siirtyi Himik Mytištšiin paitaan, mutta hän siirtyi kuitenkin kesken kauden Salavat Julajev Ufaan. Zubov jakoi kevään 2007 pudotuspeleissä tehoilla 2+3=5 joukkueen sisäisen pistepörssin voiton Andrei Sidjakinin ja Nikolai Zavaruhinin kanssa sekä voitti Ufan sisäisen tehotilaston lukemalla +4.


title: Ilja Zubov

text: Elokuussa 2007 Zubov teki kolmivuotisen tulokassopimuksen Ottawa Senatorsin kanssa. Hän teki samana syksynä ensimmäisessä NHL:n harjoitusottelussaan Philadelphia Flyersia vastaan maalin, mutta Zubov pelasi kautensa kuitenkin lähes kokonaan AHL-joukkue Binghamton Senatorsissa. Hän pelasi ensimmäisen ja kauden ainoaksi jääneen NHL-ottelunsa 15. tammikuuta 2008 vieraissa Washington Capitalsia vastaan. Kaudella 2008–2009 Zubov oli Binghamtonin paras pistemies tehoilla 14+38=52. Hän pelasi kauden aikana kymmenen NHL-ottelua tehden kaksi syöttöpistettä. Kaudella 2009–2010 Zubov ehti pelata vain yhden AHL-ottelun, kunnes Senators lainasi hänet loppukaudeksi kotimaahansa Salavat Julajev Ufaan lokakuussa 2009. Tammikuussa 2010 Ufa kauppasi Zubovin TsSKA Moskovaan vaihdossa Pjotr Stšastlivyi'in. Hän voitti kevään 2010 pudotuspeleissä joukkueen sisäisen tehotilaston lukemalla +2.


title: Ilja Zubov

text: Kaudella 2010–2011 Zubov jatkoi TsSKA:ssa, jonka kolmanneksi paras pistemies hän oli tehoilla 8+21=29. Kesken kauden 2013–2014, joulukuussa 2013 Zubov ja Mihail Naumenkov kaupattiin Admiral Vladivostokiin vaihdossa Enver Lisiniin. Kevään 2014 pudotuspeleissä hän oli joukkueen paras pistemies ja maalintekijä tehoilla 3+2=5. Heinäkuussa 2014 Zubov teki vuoden mittaisen jatkosopimuksen Admiralin kanssa. Hän nousi kaudella 2014–2015 joukkueen kapteeniksi ja oli KHL:n yhden kauden piste-ennätyksellään Admiralin paras syöttäjä ja toiseksi paras pistemies Niclas Bergforsin jälkeen tehoilla 7+28=35.


title: Ilja Zubov

text: Zubov pelasi alle 20-vuotiaiden MM-kilpailuissa vuosina 2002 ja 2003, joista molemmat turnaukset päättyivät hopeaan. Hän pelasi myös alle 18-vuotiaiden MM-kilpailuissa vuonna 2005, jolloin Zubov oli Venäjän paras pistemies ja syöttäjä tehoilla 3+5=8. Hän pelasi myös U-18 Junior World Cupissa vuonna 2004. Venäjän A-maajoukkueessa Zubov on pelannut yhteensä 33 ottelua tehopistein 1+11=12.


title: Henri Haapamäki

text: Henri Haapamäki (s. 6. tammikuuta 1989) on suomalainen ralliautoilija. Hän kilpaili pääosin Junior WRC -sarjassa Hannu's Rally Teamin Citroënillä. Haapamäki ajoi ensimmäisen rallinsa vuonna 2008 Ford Escort RS2000 -autolla. Haapamäen kartanlukijana toimii Marko Salminen.


title: Henri Haapamäki

text: Haapamäen debyytti rallin MM-sarjassa tapahtui vuoden 2013 Suomen rallissa, jossa hän sijoittui kokonaiskilpailussa sijalle 30. Haapamäen paras sijoitus MM-sarjan osakilpailussa on 15:s sija Suomen rallista vuodelta 2014. Hän oli tuossa kisassa myös nopein kaksivetoisten autojen kuljettaja. Saman vuoden Walesin rallissa hän oli Junior WRC- ja WRC3-luokkien kolmas. Huhtikuussa 2015 Haapamäki teki WRC-sopimuksen Hannu's Rally Teamin kanssa.


title: Henri Haapamäki

text: Vuoden 2015 Suomen rallissa Haapamäki ajoi Junior WRC-luokassa 16 pohja-aikaa, koko rallin 20:lle erikoiskokeelle. Kolmannella erikoiskokeella sattunut rengasrikko toi Haapamälle 2min30s takaa-ajo aseman, mutta Haapamäki nousi tämän jälkeen hurjan ajon jälkeen vain 0,5s päähän luokan voittaneesta Ranskan Quentin Gilbertistä.


title: Henri Haapamäki

text: Kaudella 2016 Haapamäki siirtyi Rallicrossin SM-sarjaan ja saavutti heti debyytti-kaudellaan SRC-luokan hopeaa. Kaudella 2017 Haapamäki jatkaa Rallicrossin SM-sarjassa.


title: Tagir Haibulajev

text: Tagir Kamaludinovitš Haibulajev (, s. 24. heinäkuuta 1984 Kiziljurt, Dagestan) on venäläinen judoka ja olympiavoittaja. 176 senttimetriä pitkä ja 100 kilogrammaa painva Haibulajev kilpailee 100-kiloisten sarjassa ja edustaa Javara Neva -seuraa. Hän on etniseltä taustaltaan avaari.


title: Tagir Haibulajev

text: Haibulajev voitti olympiakultaa 100-kiloisista vuoden 2012 kesäolympialaisista Lontoosta. Hän voitti finaalissa Mongolian Tuvshinbajar Naidanin. MM-kilpailuista Haibulajevilla on kultaa vuodelta 2011 ja EM-kilpailuista kultaa vuodelta 2009. Molemmat kullat ovat 100-kiloisten sarjasta.


title: Aarne Kuusi

text: Aarne Juhana Kuusi (vuoteen 1905 Granfelt; 24. kesäkuuta 1881 Helsinki – 27. huhtikuuta 1968 Helsinki) oli suomalainen vakuutusmatemaatikko ja raittiusmies, Suomen ensimmäinen vakuutusneuvos.


title: Aarne Kuusi

text: Kuusi syntyi raittiustoiminnasta tunnettuun perheeseen: hänen isänsä oli A. A. Granfelt ja äitinsä Mandi o.s. Cantell. Kuusi tuli ylioppilaaksi Helsingin suomalaisesta normaalilyseosta vuonna 1899 ja opiskeli matematiikkaa Helsingin yliopistossa. Hän valmistui filosofian kandidaatiksi vuonna 1907 ja sai maisterin arvon samana vuonna.


title: Aarne Kuusi

text: Elämäntyönsä Kuusi teki Keskinäisen henkivakuutusyhtiö Salaman palveluksessa matemaatikkona 1910–1918, toisena johtajana 1918–1936 ja toimitusjohtajana 1936–1952. Hän osallistui myös suomenkielisen matemaattisen termistön kehittämiseen.


title: Aarne Kuusi

text: Kuusi oli Suomen merkittävimpiä vakuutusasiantuntijoita. Hän osallistui sosiaalivakuutuskomiteoiden työskentelyyn ja toimi sosiaaliministeriön vakuutusasiainosaston neuvottelevana asiantuntijana. Hän osallistui useiden vakuutusyhtiöiden hallintoon ja toimitti "Vakuutussanomat"-lehteä vuosina 1917–1931. Vuonna 1935 hänelle myönnettiin vakuutusneuvoksen arvonimi ensimmäisenä Suomessa.


title: Aarne Kuusi

text: Kuusi oli myös merkittävä raittiusliikkeen vaikuttaja. Hän toimi useiden raittiusseurojen ja raittiusjärjestöjen puheenjohtajana.


title: Aarne Kuusi

text: Aarne Kuusen veli oli Eino Kuusi. Aarne Kuusi avioitui vuonna 1913 Alli Zidbäckin kanssa. Perheeseen syntyi kuusi lasta, näiden joukossa professori Matti Kuusi, arkkitehti Olli Kuusi ja pääjohtaja Pekka Kuusi.


title: Diacodexis

text: Diacodexis oli sorkkaeläinten kantamuoto. Se eli eoseenikaudella kaikkialla Lauraasian mantereella. Se oli noin puoli metriä pitkä. Sillä oli viisi varvasta, joista kaksi oli muita pidempiä. Todennäköisesti näistä kahdesta varpaasta kehittyi sorkka muiden varpaiden surkastuessa pois. "Diacodexis" ilmeisesti eli enimmäkseen pensaikon suojissa. Sukuun kuuluneita lajeja olivat "D. gracilis, D. minutus, D. ilcis, D. kelleyi, D. pakistanensis" ja "D. primus".


title: Luke Campbell

text: Luke Campbell, MBE (s. 27. syyskuuta 1987 Kingston upon Hull) on brittiläinen ammattilaisnyrkkeilijä, entinen amatöörinyrkkeilijä ja olympiavoittaja. 175 senttimetriä pitkä Campbell kilpailee nykyisin kevytsarjassa.


title: Luke Campbell

text: Campbell saavutti olympiakultaa kääpiösarjasta vuoden 2012 kesäolympialaisista Lontoosta Ison-Britannian väreissä. Englannin väreissä Campbell on saavuttanut hopeaa MM-kilpailuista vuodelta 2011, kultaa EM-kilpailuista vuodelta 2008 ja pronssia EU:n kilpailuista vuodelta 2009.


title: Luke Campbell

text: Huhtikuussa 2013 Campbell siirtyi ammattilaiseksi ja otteli saman vuoden heinäkuussa ensimmäisen ammattilaisottelunsa Andy Harrisia vastaan. Ottelu päättyi Campbellin voittoon. Hän voitti uransa ensimmäiset 12 ottelua mutta hävisi Yvan Mendylle hajaäänituomiolla käytyään kanveesissa ottelun viidennessä erässä. Vuonna 2016 Campbellistä tuli WBC Silver liiton mestari hänen voitettuaan Derry Mathews. Campbell voitti ottelun tyrmäyksellä neljännessä erässä Mathewsin oltua pahasti alakynnessä koko ottelun ajan ja käytyä kaveesissa kolmannessa ja neljännessä erässä. Voitoista kaksitoista on tullut tyrmäyksellä.


title: Luke Campbell

text: Campbellista tuli brittiläisen imperiumin ritarikunnan jäsen uutenavuotena 2013. Hänet tunnetaan lempinimellä "Cool Hand".


title: Rudolf Falb

text: Rudolf Falb (s. 14. huhtikuuta 1838 – 29.syyskuuta 1903) oli itävaltalainen pappi, kirjailija ja meteorologi. Falbin kuuluisimman teorian mukaan kuun ja auringon asema ja etäisyys vaikutti maan ilmakehään ja sulaan sisustaan. Falb julkaisi 1890-luvulla vuosittain ensimmäisen, toisen ja kolmannen luokan kriitillisten päivien kalenterin, joissa ilmoitettiin maanjäristysten ja rajuilmojen olevan odotettavissa. Falbin otaksumat teoriat ovat useimmissa kohdissa täysin tieteellisesti pätemättömiä.


title: Christopher Alesund

text: Christopher Carl Albin Alesund (taiteilijanimi "GeT_RiGhT", s. 29. toukokuuta 1990 Tukholma) on ruotsalainen tietokonepelaamisen ammattilainen. Hän pelaa a. Alesund kuuluu yhteen maailman tunnetuimmista CS:GO -joukkueista, Ninjas in Pyjamasiin, jossa hän on pelannut vuodesta 2012 lähtien.


title: Christopher Alesund

text: Alesund siirtyi NiPiin vuonna 2012 saksalaisesta SK Gamingista. NiPin riveissä hän on voittanut muun muassa kahdesti DreamHack-turnauksen. Entisen joukkueensa fnaticin, jota Alesund edusti vuodet 2009-2010, riveissä hän voitti kerran DreamHackin. Vuosina 2013 ja 2014 Alesund on valittu maailman parhaaksi CS:GO -pelaajaksi ja häntä pidetään myös yhtenä kaikkien aikojen parhaista CS:GO:n pelaajista. GeT_RiGhT:illa on äärettöman taidokas tähtäys sekä täydellinen peliäly joukkueensa sisällä. Hänen pelityylinsä useasti estää vihollisjoukkueen strategiat, joka auttaa NiP:iä.


title: Christopher Alesund

text: Counter-Strike Global Offensive pelissä Christopher voitti yhdessä Ninjas in Pyjamasin kanssa vuonna 2014 pelatun ESL One Cologne major turnauksen. Vuonna 2016 hän saavutti joukkueensa kanssa voiton DreamHack Malmö-turnauksessa. NiP voitti myös vuoden 2015 Summer Assembly-tapahtuman CS:GO-turnauksen.


title: Christopher Alesund

text: Cristopher aloitti pelaamisen lapsena isoveljensä Robinin avustuksella. Hän pelasi Quakea, Doomia, AQ2:ta, Quake2:a. Myöhemmin Alesund tutustui Counter-Strikeen, josta tuli hänen intohimonsa.


title: Christopher Alesund

text: Cristopherin ensimmäinen kunnon voitto oli Fnatic-joukkueen kanssa vuonna 2009 IEM III Global Finaalissa. Se oli hänen ensimmäinen turnauksensa ja Fnaticia pidettiin altavastaajana koko turnauksen ajan. Hän sanoi: "Olimme olleet yhdessä joukkueena 2-3 kuukautta ja kävelimme turnauksesta ulos kainalossa 50 000$ ensimmäisestä sijasta oli mahtava tunne erityisesti, koska olin vasta 18-vuotias." Hänen toinen mahtava hetkensä oli, kun hänet julistettiin vuoden Counter-Strike pelaajaksi vuosina 2013 ja 2014 ja vuoden eUrheilu-pelaajaksi toisena vuonna. Hänen lempitapahtumansa oli vuoden 2009 e-Stars Soulissa, Etelä-Koreassa. "Se tapahtuma oli enemmänkin vierailemista Koreassa ja käymässä läpi Soulia. Christopherin toiseksi mieluisin tapahtuma oli vuoden 2014 ESL One Katowice. "Yleisö oli paras ja kiihkein mitä olen ikinä nähnyt.", sanoo Christopher.


title: Christopher Alesund

text: Alesund valittiin maailman toiseksi parhaaksi pelaajaksi vuosina 2010 ja 2011 ja maailman parhaaksi pelaajaksi vuosina 2013 ja 2014. Vuonna 2015 hän oli sijalla 11.


title: Bandercom

text: Bandercom Oy on vuonna 1992 perustettu lahtelainen teknologiayritys, jonka pääliiketoiminta on tehtäväkriittisen kommunikaation laitekauppa ja palvelut. Lisäksi Bandercom tuottaa erilaisia langattomien tietoliikenneverkkojen ratkaisuihin liittyviä palveluita. Yrityksen ydinosaamista ovat radiopuhelinverkot, monioperaattoriverkot, sekä VIRVE-viranomaisverkkoon liittyvät tuotteet, palvelut ja ratkaisut.


title: Bandercom

text: 1990-luvun alussa liiketoiminnan ydin oli harrasteradiolaitteiden, kuten radioamatöörilaitteiden ja LA-puhelimien myynti kuluttajille ja jälleenmyyjille. Liiketoiminta kasvoi 90-luvun puolivälissä käsittämään moniaaltovastaanottimet eli skannerit.


title: Bandercom

text: 2000-luvulle tultaessa Bandercom laajentui edelleen myyden sekä ammatti- että harrastekäyttöön soveltuvia radiolaitteita. Bandercom oli erikoistunut tarjoamaan laitteiden tehdasmalleista räätälöityjä tuotteita, kuten tuotteistettuja modifiointeja ja sulautettujen ohjelmistojen muokkauksia suosittuihin laitteisiin, kuten esimerkiksi Yupiteru MVT-9000MkII, joista Bandercom tuotteisti erityiset M2 ja M3 -versiot. 2000-luvulla yrityksen liiketoiminnan ydin siirtyi entistä enemmän laitekaupassa asiantuntijarooliin ja toisaalta tukkukauppaan. Bandercom on tunnettu erilaisista järjestelmätoimituksista, kuten VHF-laitteiden toimituksista mm. pelastuslaitoksille ja toisaalta vahvasta integraattoriroolista VIRVE-viranomaisverkon tuotteiden ja palveluiden parissa.


title: Bandercom

text: 2010-luvulla Bandercom Oy on toteuttanut digitaalisia radiopuhelinverkkoja, muun muassa Helsingin Musiikkitalon digitaalinen radiopuhelinverkko on yrityksen toteuttama. Yritys rakentaa ja suunnittelee erilaisia sisätilojen ja vaikeiden kohteiden sisäpeittoratkaisuja, joissa matkapuhelin- ja/tai VIRVE-toimivuutta laajennetaan tiloihin, missä kyseiset verkot eivät maanpäällisen verkon avulla toimi. Vuonna 2011 Bandercom oli mukana ratkaisemassa HKL:n metrovarikon sisätilojen TETRA-järjestelmien kuuluvuutta.


title: Bandercom

text: Maanalalaisissa tiloissa Bandercom on toteuttanut GPS-sisäpeittoratkaisuja, joissa GPS-signaali viedään saataville tarvittavaan paikkaan. Järjestelyllä tehdään mahdolliseksi mm. ajoneuvoissa käytettävien navigaattoreiden GPS-signaalin saatavuus.


title: Bandercom

text:
Bandercom on osallistunut alan seminaareihin, joissa sen työtekijöitä on ollut puhumassa sisätilojen monioperaattorijärjestelmistä, missä useat eri radiotaajuiset
järjestelmät voivat käyttää yhteistä antenniverkkoa. Sisätilojen kuuluvuus on tullut entistä ajankohtaisemmaksi Pelastuslain VIRVE-pykälän soveltamisen takia sekä uusien rakennusmääräysten, joilla tähdätään matalaenergiatalojen yleistymiseen. Matalaenergiatalojen eristemateriaalit vaimentavat maanpäällisten verkkojen kuuluvuutta sisätiloissa.


title: Bandercom

text: Bandercom on Suomen Virveverkko Oy (Suomen Erillisverkot Oy:n tytäryhtiö) kouluttama VIRVE-sisätilaratkaisuihin erikoistunut yritys.


title: Elokuvavuosi 2016

text: Elokuvavuosi 2016 käsittelee vuoden 2016 aikana ensi-iltansa saaneita elokuvia ja elokuvamaailman merkittäviä tapahtumia.


title: Oliver!

text: Oliver! on brittiläinen musikaali, joka pohjautuu Charles Dickensin orpopojasta kertovaan romaaniin "Oliver Twist". Lionel Bartin käsikirjoittama, säveltämä ja sanoittama musikaali kantaesitettiin Lontoon West Endissä 1960 ja New Yorkin Broadwayllä 1963. Sittemmin siitä on tehty monia tuotantoja ympäri maailmaa sekä ammatti- että harrastajateattereissa.


title: Oliver!

text: "Oliver!" oli ensimmäinen Dickensin tekstiin perustuva musikaali, josta tuli suurmenestys näyttämöllä. Sitä ennen 1950-luvulla oli tehty vain pari televisiosovitusta Dickensin "Joulukertomuksesta". Bart tiivisti Dickensin alkuperäistarinaa poistamalla lukuisia kohtauksia etenkin romaanin loppupuolelta hyvin samaan tapaan kuin oli tehty David Leanin vuoden 1948 elokuvassa "Oliver Twist". Pahasta juutalaisesta Fagin-hahmosta Bart, itsekin juutalainen, teki romaania sympaattisemman ja koomisemman.


title: Oliver!

text: "Oliver!" sai kantaesityksensä Lontoon New Theatressa (nykyisin Noël Coward Theatre) 30. kesäkuuta 1960 ja jatkoi ohjelmistossa 2 618 esityksen verran. Ohjaajana toimi Peter Coe, koreografina Malcolm Clare ja lavastaja-pukusuunnittelijana Sean Kenny. Ron Moody esitti Faginiä, Georgia Brown Nancyä, Davy Jones Artful Dodgeria ja Barry Humphries Mr. Sowerberryä. Oliver-lapsiroolia esittänyt Keith Hamshere (s. 1946) toimi sittemmin Hollywoodissa elokuvien stillkuvaajana.


title: Oliver!

text: Musikaalin suomenkielinen versio kantaesitettiin nimellä "Oliver Twist" Tampereen Teatterissa vuonna 1965, jossa se sai 73 esitystä. Joensuun kaupunginteatteri esitti sitä 1983, Rauman kaupunginteatteri 1985, Kuopion kaupunginteatteri 1987, Kotkan kaupunginteatteri ja Porin Teatteri 1994. Vuonna 2000 Tampereen Työväen Teatteri otti musikaalin ohjelmistoonsa Heikki Salon suomentamana ja Tommi Auvisen ohjaamana. Muita 2000-luvun suomalaistuotantoja musikaalista on tehty Kemin kaupunginteatterissa 2002, Lahden kaupunginteatterissa 2009 ja Vaasan kaupunginteatterissa 2013. Ruotsiksi musikaalin ovat toteuttaneet Svenska Teatern 1991 ja Wasa Teater 1996.


title: Oliver!

text: Vuonna 1968 musikaali sovitettiin Carol Reedin ohjaamaksi elokuvaksi "Oliver!", jossa nimiosaa näyttelee Mark Lester.


title: Lofty Wiseman

text: John "Lofty" Wiseman on brittiläinen selviytymisasiantuntija ja entinen Britannian erikoisjoukkojen Special Air Servicen (SAS) jäsen. Hän on kirjoittanut alansa käsikirjoja. Hän oli 18-vuotias, kun hänet vuonna 1959 valittiin kaikkien aikojen nuorimpana SAS:n joukkoihin. Hän palvelin joukoissa 25 vuotta ja kohosi sinä aikana vääpeliksi. Wiseman erosi SAS:n palveluksesta vuonna 1985 ja julkaisi seuraavana vuonna ensimmäisen kirjansa "The SAS Survival Handbook".


title: Gillan

text: Gillan voi tarkoittaa ainakin seuraavia:


title: Puurula

text: Puurula on seuraavien henkilöiden sukunimi:


title: Pakicetus

text: Pakicetus oli valaiden, pyöriäisten ja delfiinien kantamuoto, joka käveli vielä neljällä jalalla. Se eli noin 50 miljoonaa vuotta sitten eoseenikaudella Pakistanin alueella. Se oli suurin piirtein koiraeläinten kokoinen. Sillä oli valaille tyypillinen korvaluu. Sen nilkkaluut osoittavat, että se oli sukua sorkkaeläimille, joten valaiden lahkoon kuuluvat eläimet polveutuvat sorkkaeläinten kanssa samoista kantamuodoista.


title: Pakicetus

text: "Pakicetus" tarkoittaa "Pakistanin valasta". Ne olivat lihansyöjiä. "Pakicetus" kasvoi 1–2 metriä pitkäksi.


title: The Exploding Eyes Orchestra

text: The Exploding Eyes Orchestra oli suomalainen yhtye joka soitti "modernisti vanhanaikaista rockmusiikkia". Se oli Jess and the Ancient Onesin kitaristin Thomas Corpsen sivuprojekti, joka perustettiin kanavaksi julkaista pääyhtyeen tuotantoon sopimatonta musiikkia. Yhtye oli musiikillista muotoaan tapauskohtaisesti muuttava kollektiivi, joka ei sitoutunut perinteisen yhtyeen toimintaan.


title: The Exploding Eyes Orchestra

text: Yhtyeen esikoisalbumi "I" julkaistaan 12. kesäkuuta 2015. Albumin ensisingle "My Father the Wolf" julkaistiin 15. huhtikuuta 2015. Toinen studioalbumi oli määrä julkaista keväällä 2016. Se julkaistiin lopulta 5. lokakuuta 2018. Projektiluontoinen yhtye lopetti toimintansa toisen studioalbumin ilmestyttyä.


title: Francis Chibuike

text: Francis Chibuike Nnah (s. 7. kesäkuuta 1993 Ajegunle) on nigerialainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan Chibuike on keskushyökkääjä.


title: Francis Chibuike

text: Chibuiken uran ensimmäinen aikuisten tason seura oli Nigerian kolmanneksi korkeimmalla sarjatasolla pelannut FC Ebedei, jota hän edusti vuodet 2009-2011. Elokuussa 2011 Chibuike siirtyi Ebedein yhteistyöseuraan, Tanskan Superliigan FC Midtjyllandiin. Hän pelasi seuran kakkosjoukkueessa 21 ottelua tehden niissä hienot 13 maalia. Chibuike siirtyi vuonna 2013 takaisin kotimaansa Young Starsiin ajaduttuaan sopimusongelmiin Tanskassa.


title: Francis Chibuike

text: Toukokuussa 2014 Chibuike siirtyi Suomen Veikkausliigan Kuopion Palloseuraan. Debyytti Veikkausliigassa ja pääsarjatasolla tapahtui kesäkuussa Vaasan Palloseuraa vastaan ja ensimmäiset kaksi maalia seuraavalla kierroksella IFK Mariehamnia vastaan. Avauskaudellaan seurassa Chibuike teki 21 pelaamassaan ottelussa viisi maalia.


title: Rosengårdin mellakat 2008

text: Rosengårdin kaupunginosassa Malmössä oli joulukuussa 2008 mellakoita vuokranantajan sanottua irti Islamilaisen kulttuuriyhdistyksen huoneiston vuokrasopimuksen. Yhdistyksen luovuttua huoneistosta joukko nuoria valtasi sen. Vuokranantaja pyysi poliisia tyhjentämään huoneiston, mutta poliisi joutui perääntymään noin 50 valtaajan muun muassa heitellessä heitä kivillä ja ampuessa ilotulitteita poliiseja kohti.


title: Rosengårdin mellakat 2008

text: Kahtena seuraavana yönä mellakat muuttuivat entistä rajummiksi. Mellakoitsijoiden joukossa oli muslimitaustaisten maahanmuuttajanuorten lisäksi antifasistisen AFA Julia -järjestön aktivisteja. Autoja ja roskatynnyreitä sytytettiin tuleen ja poliiseja heitettiin omatekoisilla pommeilla. Poliisin mukaan AFA-järjestön aktivistit olivat pahimpia rettelöitsijöitä.


title: Rosengårdin mellakat 2008

text: Tilanne rauhoittui poliisin saatua vahvistusta Göteborgista ja Tukholmasta sekä Islamilaisen kulttuuriyhdistyksen sanouduttua irti väkivallasta ja lähetettyä 200 aikuista keskustelemaan valtaajanuorten ja heidän perheidensä kanssa.


title: Bilal Ould-Chikh

text: Bilal Ould-Chikh (s. 28. heinäkuuta 1997 Roosendaal) on marokkolaiset sukujuuret omaava alankomaalainen jalkapalloilija, joka edustaa portugalilaista SL Benficaa. Pelipaikaltaan Ould-Chikh on oikea laitahyökkääjä.


title: Bilal Ould-Chikh

text: Ould-Chikh on pelannut kasvattajaseuransa FC Twenten nuorten joukkuessa 18 ottelua viimeistellen kaksi maalia. Hän pelaa joukkueessa vielä nykyisinkin. Debyytti seuran ykkösjoukkueen paidassa Eredivisiessä tapahtui toukokuussa 2014 PEC Zwollea vastaan. Avausmaalinsa sarjassa Ould-Chikh iski tammikuussa 2015 Heracles Almelon verkkoon.


title: Bilal Ould-Chikh

text: Heinäkuussa 2015 Ould-Chikh siirtyi portugalilaisen SL Benfican riveihin.


title: Bilal Ould-Chikh

text: Ould-Chikh pelasi Alankomaiden alle 17-vuotiaiden paidassa vuoden 2014 EM-kilpailuissa Maltalla, jossa Alankomaat saavutti hopeaa. Nykyisin hän kuuluu Alankomaiden alle 19-vuotiaiden maajoukkueeseen, jossa otteluita on kertynyt 15 ja maaleja yksi.


title: Bilal Ould-Chikh

text: Ould-Chikhia pidetään yhtenä Alankomaiden lupaavimmista pelaajista. Ainakin Manchester Unitedin, Internazionalen ja AC Milanin tiedetään olevan kiinnostuneita hänestä. Ould-Chikhistä käytetään lempinimeä "Uusi Arjen Robben".


title: Ähtärin kirkko

text: Ähtärin kirkko on vuosina 1935–1937 rakennettu, arkkitehti Bertel Liljequistin suunnittelema tiilinen, rapattu päätytornillinen pitkäkirkko Ähtärissä. Edellinen, vuonna 1846 rakennettu järjestyksessä kolmas kirkko paloi salaman sytyttämänä 1935.


title: Ähtärin kirkko

text: Kirkon kuoren absidi on runkohuonetta hieman matalampi ja kapeampi. Sen erottaa muusta kirkkosalista kahden pylvään kannattama kasetoitu vyökaari. Alttaripäädyn kulmauksessa on matala satulakattoinen sakasti. Kirkon länsipäädyssä on 54 metriä korkeaan huippuun päättyvä torni, jonka kellot ovat vuosilta 1936 ja 1937. Runkohuoneessa on korkeat seinät, satulakatto ja kapeat segmenttipäätyiset ikkunat. Kirkkosalissa on kolme laivaa, sivulaivoissa on tasakatot ja keskilaivassa tynnyriholvi. Kirkkoa on korjattu vuonna 1966. Sen pinta-ala on 550 neliötä ja siellä on istumapaikkoja 850 hengelle. Edellisestä kirkosta peräisin olevan alttaritaulun "Vuorisaarna" on maalannut Wilho Sjöström vuonna 1906, malleina olivat ähtäriläiset ihmiset Ähtärinjärven maisemassa. Kirkon 26 + 3 -äänikertaiset urut on valmistanut Gebrüder Rieger vuonna 1937.


title: Ähtärin kirkko

text: Ähtärin seurakuntakeskus sijaitsee parin kilometrin päässä kirkosta, mutta kirkon vieressä on hautausmaa. Sen vuonna 1963 rakennettu siunauskappeli on arkkitehti Touko Saaren suunnittelema. Kirkkomaalla olevan Suomen sisällissodan muistomerkin on suunnitellut Alpo Sailo ja talvi- ja jatkosodan muistomerkin Ilmari Wirkkala.


title: Nicky Hopkins

text: Nicholas Christian ”Nicky” Hopkins (24. helmikuuta 1944 – 6. syyskuuta 1994) oli englantilainen kosketinsoittaja.


title: Nicky Hopkins

text: Hopkins äänitti musiikkia ja esiintyi monien huomattavien esiintyjien englantilaisilla ja amerikkalaisilla pop- ja rock-julkaisuilla 1960-luvulta 1990-luvulle, muun muassa The Whon, The Kinksien ja Rolling Stonesin levyillä.


title: Nicky Hopkins

text: Hän soitti pianoa Beatlesien Revolution-kappaleessa.


title: Nicky Hopkins

text: Hopkins on myös esiintynyt suomalaisten kitaristien Andy McCoyn ja Dave Lindholmin kanssa.


title: Nicky Hopkins

text: Hopkins on mukana myös Jean-Luc Godardin vuonna 1968 ohjaamassa Rolling Stones-aiheisessa elokuvassa "Sympathy for the Devil" (elokuva tunnetaan myös alkuperäisellä nimellä 'One Plus One').


title: All That

text: All That on kanadalaisartisti Carly Rae Jepsenin kappale. Se julkaistiin hänen tulevan kolmannen, E·MO·TION-studioalbumin toisena singlenä 5. huhtikuuta 2015. Kappaleen sanoittivat Carly Rae Jepsen ja Dev Hynes. Cyndi Lauperin, Bonnie Tylerin ja Princen inspiroimana "All That" on pop-kappale, joka sisältää viittauksia 1980-luvun musiikista.


title: All That

text: Julkaisun jälkeen kappale on saanut pääosin positiivisen vastaanoton, kriitikkojen ylistäessä kappaleen 1980-luvun henkisyyttä. Jepsen esitti kappaleen ensimmäisen kerran livenä Saturday Night Livessä 4. huhtikuuta 2015.


title: James Lapine

text: James Elliot Lapine (s. 10. tammikuuta 1949 Mansfield, Ohio) on yhdysvaltalainen teatteriohjaaja, näytelmäkirjailija, elokuvaohjaaja ja elokuvakäsikirjoittaja. Hän on voittanut kolmasti Tony-palkinnon parhaasta musikaalikäsikirjoituksesta teoksistaan "Into the Woods", "Falsettos" ja "Passion". Hän on tehnyt paljon yhteistyötä Stephen Sondheimin ja William Finnin kanssa.


title: James Lapine

text: Lapine opiskeli valokuvausta ja graafista suunnittelua California Institute of the Arts -oppilaitoksessa. Sen jälkeen hän toimi näissä ammateissa ja opetti lavastusta Yalen yliopiston teatterikoulussa. Yalessa hän sovitti ja ohjasi näytelmäksi Gertrude Steinin näytelmän "Photograph", joka tuotettiin Open Space -nimiseen Off-Broadway-teatteriin New Yorkin SoHossa 1977. Lapine kiinnostui musikaalien kirjoittamisesta ja ohjaamisesta, ja ensimmäinen suurmenestys oli William Finnin kanssa tehty "March of the Falsettos" vuonna 1981, jonka Lapine ohjasi. Se sai Outer Critics Circle -palkinnon.


title: James Lapine

text: Vuonna 1982 Lapine tutustui Stephen Sondheimiin, ja he päättivät tehdä yhteistyössä musikaalin ranskalaisen Georges Seurat’n maalauksesta "Sunnuntai-iltapäivä La Grande Jatten saarella". Musikaalin nimeksi tuli "Sunday in the Park With George". Se sai Off-Broadway-ensi-iltansa 1983 ja siirtyi seuraavana vuonna Broadwaylle. Lapine toimi käsikirjoittajana ja ohjaajana, Sondheim säveltäjänä ja laulujen sanoittajana. Työparin seuraava musikaali oli "Into the Woods" (suom. "Pimeä metsä"), joka kantaesitettiin Broadwayllä 1987 ja sovitettiin elokuvaksi 2014. Kolmas Sondheim-yhteistyö oli musikaali "Passion", joka tuotiin näyttämölle Broadwayllä 1994 ja Lontoon West Endissä 1996. Vuonna 2010 kantaesitettiin heidän Broadway-revyynsä "Sondheim on Sondheim".


title: James Lapine

text: Vuonna 1992 Lapine palasi työskentelemään William Finnin kanssa Broadway-musikaalissa "Falsettos" (1992) ja Off-Broadway-produktiossa "A New Brain" (1998). Myöhemmin Lapine ohjasi Finnin musikaalit "The 25th Annual Putnam County Spelling Bee" (2005) ja "Little Miss Sunshine" (2011).


title: James Lapine

text: Lapine on ohjannut myös puhenäytelmiä kuten "Dirty Blonde" (2000). Vuonna 2012 hän ohjasi uuden Broadway-version musikaalista "Annie". Vuonna 2014 Lapine sovitti näyttämölle Moss Hartin omaelämäkerran "Act One".


title: James Lapine

text: Vuonna 1991 James Lapine toi ensi-iltaan ensimmäisen elokuvaohjauksensa "Impromptu", jonka käsikirjoituksen teki hänen vaimonsa Sarah Kernochan. George Sandin ja Frédéric Chopinin romanssista kertovan elokuvan pääosia näyttelevät Judy Davis ja Hugh Grant. Hänen seuraava elokuvansa oli Michael J. Foxin tähdittämä "Life of Mikey". Vuonna 1999 Lapine ohjasi HBO:lle televisioelokuvan "Maallista rikkautta" Anne Tylerin romaanin "Pako (Earthly Possessions)" pohjalta. Sen pääosia esittävät Susan Sarandon ja Stephen Dorff. Lapine teki käsikirjoituksen vuonna 2014 ensi-iltansa saaneeseen Robin Marshallin ohjaamaan elokuvaan "Into the Woods", joka on filmatisointi Lapinen ja Sondheimin musikaalista.


title: More (kappale)

text: More on yhdysvaltalaisartisti Usherin kappale hänen kuudennen, Raymond v. Raymond-studioalbumin erikoispainokselta. Sen sanoittivat Charles Hinshaw, Usher ja RedOne, joista viimeisin myös tuotti kappaleen.


title: More (kappale)

text: Kappale julkaistiin alun perin Yhdysvaltain iTunes Storessa kolmantena promosinglenä ennen albumin julkaisua 16. maaliskuuta 2010. Tämän lisäksi se oli saatavilla iTunesissa Raymond v. Raymondin lisäkappaleena ennen sen liittämistä albumin erikoispainokseen sekä hänen Versus-EP:lle. Myöhemmin "More" julkaistiin albumin viidentenä ja viimeisenä singlenä. Kappaleen singleversion miksasivat RedOne ja Jimmy Joker Yhdysvalloissa 22. marraskuuta ja Isossa-Britanniassa 13. joulukuuta 2010 tapahtunutta julkaisua varten.


title: Kirsi Marttinen

text: Kirsi Marttinen (s. 1979) on yhteiskuntavaikuttamisen erityisasiantuntija Suomen sosiaali ja terveys ry:ssä ja entinen Suomen Keskustanaisten pääsihteeri.


title: Kirsi Marttinen

text: Marttinen on koulutukseltaan filosofian maisteri sekä yhteiskuntatieteiden ylioppilas. Hän on aiemmin toiminut Sibelius-Akatemian ylioppilaskunnan pääsihteerinä.


title: Kirsi Marttinen

text: Marttinen on toiminut useissa luottamustoimissa, muun muassa Suomen ylioppilaskuntien liiton (SYL) varapuheenjohtajana ja Jyväskylän yliopiston ylioppilaskunnan hallituksen puheenjohtajana. Hän toimii tällä hetkellä muun muassa Ylioppilaiden terveydenhuoltosäätiön (YTHS) hallituksen jäsenenä sekä Suomen yhteiskunta-alan korkeakoulutetut ry:n (ent. Suomen Valtiotieteilijöiden liitto SVAL) liittovaltuuston varapuheenjohtajana.


title: Kirsi Marttinen

text: Vuoden 2012 kunnallisvaaleissa Marttinen oli ehdolla Helsingissä, mutta ei tullut valituksi.


title: Kirsi Marttinen

text: 29. lokakuuta 2015 hänet nimettiin Tasa-arvoasiain neuvottelukunnan (TANE) varapuheenjohtaksi.


title: Busy Doin’ Nothin’

text: ”Busy Doin’ Nothin’” on ruotsalaislaulaja Ace Wilderin kappale. Kappaleen sanoittivat ja sävelsivät Ace Wilder, Joy Deb ja Linnéa Deb. Sen ensiesitys oli vuoden 2014 Melodifestivalenin kolmannessa semifinaalissa 15. helmikuuta 2014. Kappale onnistui pääsemään finaaliin asti. Virallisesti kappale julkaistiin osana samannimistä EP:tä 23. helmikuuta 2014.


title: Busy Doin’ Nothin’

text: Wilder esitti kappaleen Friends Arenalla Tukholmassa Melodifestivalenin finaalissa. Kappale voitti tuomariston äänestyksen sekä tuli toiseksi puhelinäänestyksessä, hävittyään vain kahdella pisteellä Sanna Nielsenin kappaleelle ”Undo”.


title: Pimeä metsä

text: Pimeä metsä ("Into the Woods") on James Lapinen librettoon perustuva, Stephen Sondheimin säveltämä ja sanoittama musikaali, joka tuli ensi-iltaan New Yorkin Broadwayllä 1987. Sitä ennen se kantaesitettiin San Diegon Old Globe Theaterissa edellisenä vuonna. Se sai Tony-palkinnot parhaasta käsikirjoituksesta, musiikista ja naisroolista musikaalissa (Joanna Gleason).


title: Pimeä metsä

text: Tarina sekoittaa ja yhdistelee monia Grimmin veljesten satuja, etenkin "Punahilkkaa, Tuhkimoa, Tähkäpäätä" sekä "Jaakkoa ja pavunvartta". Lapine ja Sondheim sanovat saaneensa innoitusta teokseen myös Bruno Bettelheimin tietoteoksesta "Satujen lumous: Merkitys ja arvo" (1975).


title: Pimeä metsä

text: Musikaalia on esitetty erityisesti englanninkielisinä versioina ("Into the Woods") eri puolilla maailmaa. Musikaali toteutettiin Turun kaupunginteatterissa vuonna 2003 nimellä "Pimeä metsä" Mikko Koivusalon suomentamana ja Tiina Brännaren ohjaamana. Rooleissa nähtiin muiden muassa Sinikka Sokka (noita), Jaana Järvinen (äiti), Anu Hälvä (Tuhkimo), Kirsi Tarvainen (leipurin vaimo) ja Juha-Pekka Mikkola (Jaakko). Tammikuussa 2012 "Pimeän metsän" toteutti Tiirismaan lukio Lahdessa.


title: Pimeä metsä

text: RCA julkaisi vuoden 1987 alkuperäisen Broadway-tuotannon musiikkialbumina 1990 ja vuoden 1991 Lontoon-tuotannon vuonna 1991. Vuoden 1991 Broadway-tuotanto tallennettiin DVD-levylle, jonka julkaisi Image Entertainment. Vuoden 2002 uusintatuotannosta Broadwayllä julkaisi musiikkialbumin Nonesuch-levymerkki samana vuonna.


title: Pimeä metsä

text: Vuonna 2014 sai ensi-iltansa musikaalin elokuvasovitus "Into the Woods", jonka ohjasi Rob Marshall James Lapinen käsikirjoituksesta.


title: Iris Klewe

text: Iris Klewe on suomalainen kolmiosainen televisioelokuva vuodelta 1981. Teos perustuu Anni Swanin 1916 julkaistuun romaaniin "Iris rukka" ja se on tyyliltään nuorten epookkidraama. Ohjaajana toimi Marja-Liisa Sutinen ja käsikirjoittajana Marjut Komulainen. Yle Myynti julkaisi "Iris Klewen" DVD-tallenteena 2013.


title: Iris Klewe

text: "Iris Klewe" kertoo kaksitoistakesäisen Iriksen suuresta elämänmuutoksesta, kun hän muuttaa vaatimattomasta metsäpirtistä varakkaiden sukulaistensa luo Helsinkiin. Iristä näyttelee kolmetoistavuotias Pirkko "Piitu" Uski.


title: Iris Klewe

text: "Iris Klewe" on jaettu kolmeen jaksoon:


title: Iris Klewe

text: Eletään 1910-lukua. Puoliorpo Iris Klewe asuu metsäpirtissä vanhahkon pariskunnan, Tanelin ja Seren, hoivissa. Hänen muusikkoisänsä elää jossain ulkomailla. Iris muuttaa Helsinkiin varakkaan enonsa Kaarlo Heinosen perheeseen; näin hänelle avautuu mahdollisuus koulunkäyntiin. Perheeseen kuuluu enon vaimo Selma ja serkut Elin, Ester, Elsa, Sissi ja Aksel, jotka alkuun suhtautuvat ylimielisesti pintasivistystä vailla olevaan maalaisserkkuunsa. Eno ja perheen sisäkkö Ulriika sen sijaan suhtautuvat Irikseen myötämielisesti. Ennen varsinaista koulua Iris saa kotiopetusta opettajatar Aliinalta, joka on tuskastua oppilaansa hitaaseen etenemiseen.


title: Iris Klewe

text: Iris saa uuden ystävän kenraali Stjernfeltin tyttärestä Ullasta. Iris on aktiivisesti mukana taloustöissä ja sisäkkö Ulriikasta tulee hänelle läheinen aikuiskontakti. Yllättäen Iris kutsutaan Ullan kotona järjestettäviin juhliin, hän hurmaa juhlaväen yhtymällä paikalla esitettävään taidelauluun. Kokonaisuutena Iriksen debytointi seurapiireissä ei aivan onnistu hänen puhuessa tarpeettoman äänekkäästi ja vieläpä aiheista, jotka ainakin Selma-tädin mielestä eivät sovellu tilaisuuden luonteeseen. Keväällä Ulla lähtee perheensä mukana Sisiliaan: Iriksen ja Ullan jäähyväiset ovat haikeat. Iriksen koulunkäynti alkaa hiljalleen lutviutua ja osan lopussa hän kirmaa ilmeisen tyytyväisenä Kaivopuiston keväisillä rinteillä.


title: Iris Klewe

text: Vuosi on vierähtänyt ja Iriksestä on tullut perheenjäsen, eivätkä hänen serkkunsa enää ylenkatso häntä. Hän innostuu laulutaiteesta ja alkaa ottaa laulutunteja neiti Strömiltä. Selma-täti kertoo suru-uutisen: Ulla on kuollut lavantautiin Firenzessä. Iris saa suuren tilaisuutensa, kun hän pääsee laulamaan merkittävän osan eräässä juhlanäytöksessä, hän suoriutuu tehtävästään menestyksellisesti. Eräänä päivänä lasten leikkiessä pukuleikkejä Iriksen isä Henrik saapuu yllättäen paikalle. Hän vie tyttärensä kesäksi maalle Seren ja Tanelin luo. Syksyllä Iriksen on määrä palata Helsinkiin.


title: Iris Klewe

text: Vuonna 1962 ensi-iltansa saanut suomalainen mustavalkoelokuva "Pikku Suorasuu" perustuu samaan aiheeseen kuin "Iris Klewe". "Pikku Suorasuussa" Iristä näyttelee Nora Haque. Kumpikin teos noudattaa pääpiirteissään samaa juonta, joskin yksityiskohdissa on eroja. "Pikku Suorasuussa" Heinosten lapsia on viiden sijasta kolme ja enon kohtalo on "Iris Klewessä" toisenlainen kuin vuoden 1962 elokuvassa. Enon taloushuolet sekä Iriksen perintörahat ja niihin liittyvä sotku on jätetty pois "Iris Klewen" juonesta.


title: Iris Klewe

text: "Iris Klewen" ulkokuvat on otettu suurelta osin Suomenlinnassa.


title: Get Right (kappale)

text: Get Right on yhdysvaltalaislaulaja Jennifer Lopezin kappale hänen neljänneltä, vuonna 2005 julkaistulta "Rebirth"-nimiseltä studioalbumiltaan. Kappaleen sanoittivat Rich Harrison, Usher Raymond ja James Brown sekä tuottivat Harrison ja Cory Rooney.


title: Get Right (kappale)

text: Toiveikkaana dance- ja RB-kappaleena, jossa on jazz-, rock- ja funk-viittauksia, "Get Right" merkitsi muutosta Lopezin musikaalisessa tyylissä. Sen johdosta The New York Times on kutsunut kappaletta yhdeksi Lopezin "mieleenpainuvimmista". Kappale on tehty Maceo and the Macks -yhtyeen kappaleen "Soul Power 74" -samplen ympärille, ja se sai huomiota runsaasta saksofonin ja torvi-instrumenttien käytöstä. Kappaleen sanat kertovat tanssimisesta, seksistä ja juomisesta klubilla. Yhdysvaltalaisräppäri Fabolous vierailee kappaleen muutamilla versioilla, jotka on liitetty "Rebirthin" lisäkappaleiksi. Mediassa tiedotettiin marraskuussa 2004 "Get Rightin" olevan "Rebirth"-albumin johdantosingle.


title: Get Right (kappale)

text: Musiikkikriitikot olivat yleisesti ottaen myönteisiä kappaleen tuotantoa kohtaan, mutta he huomauttivat Lopezin latteita "puhelaulu"-sanoja. "Get Right" sai runsasta kansainvälistä huomiota julkaisunsa jälkeen, kun ottaa huomioon sen, että Lopez ei ollut julkaissut uutta materiaalia yli kahteen vuoteen. Kappaleesta tuli kaupallinen menestys, kun se pääsi Britannian singlelistan kärkeen. Sen lisäksi kappale saavutti sijoituksia kymmenen parhaan joukossa monilla muilla kansainvälisillä musiikkimarkkinoilla. Yhdysvalloissa kappale pääsi singlelistan sijalle 12, ja Recording Industry Association of America (RIAA) palkitsi sen kultalevyllä.


title: Get Right (kappale)

text: Kappaleelle tehtiin myös Francis Lawrencen ohjaama musiikkivideo, joka julkaistiin kappaleen julkaisupäivänä. Videolla nähdään Lopez esittämässä kahdeksaa eri henkilöä iltaklubilla. Videolla esiintyvistä henkilöistä kertovat lyhyet juonet kertovat myös kappaleen pituudesta. Videosta tuli suuri menestys, kun siitä tuli eräässä vaiheessa MTV:n kansainvälisesti eniten toistettu musiikkivideo. Kappale sai myös runsaasti radiosoittoa Yhdysvalloissa ja neljä MTV Video Music Award -ehdokkuutta. Lopez on esittänyt "Get Rightin" livenä lukuisia kertoja, joista viimeisimmät tapahtuivat vuoden 2012 Dance Again World Tourilla, jolla kyseinen kappale oli konserttien aloituskappaleena.


title: Kai R. Lehtonen

text: Kai Rikhard Lehtonen (s. 5. marraskuuta 1930 Lahti) on suomalainen lehtori, filosofian tohtori, kirjailija ja pakinoitsija.


title: Kai R. Lehtonen

text: Lehtosen vanhemmat olivat Oskari Lehtonen ja Armi Sulamith Bonsdorff.


title: Kai R. Lehtonen

text: Lehtonen on toiminut historian ja yhteiskuntaopin opettajana, oppikirjantekijänä, BBC:n suomenkielisen osaston toimittajana, Yleisradion kouluradion toimituspäällikkönä ja Yleisradion asiaohjelmien toimittajana.


title: Kai R. Lehtonen

text: Lehtonen on kirjoittanut historian ja yhteiskuntaopin oppikirjoja, pakinakokoelmia, muistelmateoksia ja tietokirjoja eri aloilta. Hän pakinoi radiossa 1980–1990-luvuilla "Historiaa pitkin poikin" -ohjelmasarjassa. Tietotekniikan liitto r.y. nimesi Kai R. Lehtosen vuonna 1991 vuoden ATK-vaikuttajaksi "tunnustuksena hänen ansioistaan tietotekniikan tuomisessa radion avulla tutuksi laajoille harrastajapiireille". Lehtonen käynnisti Yleisradion vuosina 1985–1988 lähettämän tietokoneharrastajille suunnatun radio-ohjelman Silikoni. Vuonna 1980 Lehtonen käynnisti ylioppilaskokelaille tarkoitetun radio-ohjelman "Älliä vai ei", jossa ylioppilastutkintolautakunnan jäsenet vastasivat suorassa lähetyksessä kokelaiden koetta koskeviin kysymyksiin.


title: Kai R. Lehtonen

text: Lehtonen on myös ilmailun ja valokuvauksen harrastaja ja hän on ollut mukana Helsinki-Malmin lentoaseman säilyttämistä vaativassa kansanliikkeessä. Lehtonen on tallettanut lentoaseman historiaa kaitafilmille ja videolle.


title: Arklow

text: Arklow () on kaupunki Irlannin tasavallan itärannikolla Wicklow’n kreivikunnassa. Kaupungin perustivat viikingit 800-luvulla. Kaupunki sijaitsee Avoca-joen suulla.


title: Kalle Taipale

text: Kalle Taipale on suomalainen geologi ja projektijohtaja. Hänen on sanottu olevan pitkän linjan geologian popularisoija.


title: Lomakeskus

text: Lomakeskus on rentoutumiseen ja virkistäytymiseen tarkoitettu keskus. Lomakeskuksissa on hotelleja ja aktiviteetteja.


title: Tapolanjärvi

text: Tapolanjärvi eli Tapolan-Kyynärä on Kanta-Hämeessä Tammelassa oleva järvi, joka kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan-Kyynärän valuma-alue sijaitsee.


title: Tapolanjärvi

text: Järven pinta-ala on 128 hehtaaria ja sen pituus on 2,5 kilometriä ja leveys 1,3 kilometriä. Järvellä on kaksi saarien erottamaa vesiallasta. Idässä on Talolanjärven pääallas ja lännessä pienempi Etu-Kyynärän allas. Altaiden välissä sijaitsee suuri Isosaari sekä joukko pienempiä saaria. Järveen laskee yhdeksän ojaa, joista Hangaslamminoja tuo Hangaslammin ja Iso Katavalammin vedet, Ruosteoja tuo Ruostejärven ja Perhonjärven vedet ja Lamminoja Hiisilänlammin ja Vahaksenjärven vedet. Järven luusua sijaitsee Etu-Kyynärän lounaisrannalla, josta saa alkuunsa 700 metriä pitkä Välijoki, joka laskee Liesjärven Kyynärään.


title: Tapolanjärvi

text: Järven rantaviiva on 12 kilometriä pitkä ja se on pääosin moreenipohjaista metsämaastoa. Järvessä on 29 saarta, joista 24 ovat pieniä luotoja ja loput suurempia saaria, kuten esimerkiksi Isosaari, Tarkinsaari, Pajusaari ja Kaurionsaari. Valtatie 2 ohittaa järven Etu-Kyynärän Hirvilahdella. Rannoille on rakennettu yli 30 loma-asuntoa, joille johtaa tiet valtatieltä 2.


title: Tapolanjärvi

text: Järven etelä- ja itäranta sekä useimmat saaret, Isosaari mukaan lukien, sisältyvät Liesjärven kansallispuistoon, jossa voi tutustua retkeillen eteläsuomalaisiin metsätyyppeihin. Niiden muodostama 13,2 hehtaarin ala kuuluu puiston Natura 2000-ohjelmaan. Kansallispuistossa on useita patikkareittejä, joista yksi risteilee Tapolanjärven Välimetsässä sen etelärantoja kiertäen. Reitille pääsee Kyynärharjulta tai Tapolanjärven Riihilahden valkamasta. Siltalahden pohjoispuolella on rannassa tulentekopaikka ja käymälä.


title: Tapolanjärvi

text: Alueen järvillä on yhteisenä ominaisuutena veden suuri humuspitoisuus, joka aiheuttaa veteen sameutta. Järven fosforiarvot ovat matalat, mutta typpiarvot lievästi koholla. Kun järven happitilanne on hyvä, vapautuu sedimenttien ravinteista vain osa takaisin kiertoon.


title: Tapolanjärvi

text: Liesjärven kansallispuiston suoalueita on ennallistettu tukkimalla niiden laskuojia. Näiden suo-ojien pääasiallinen laskujärvi on Tapolanjärvi ja ennallistaminen pitäisi pitkällä tähtäimellä parantaa järven ravinnetilaa, vaikka ensimmäiset vaikutukset ovat päinvastaisia.


title: Tapolanjärvi

text: Vuoden 1855−56 Kalmbergin kartastossa järven nimi oli "Kyynäräjärvi". Järvestä käytettävät nimitykset vaihtelevat. Vuoden 1960 peruskartassa järven itäosan nimi oli "Tapolan-Kyynärä" ja länsiosan "Letkun Kyynärä". Vuonna 1992 itäosan nimi oli "Tapolanjärvi" ja länsiosan "Etu-Kyynärä". Se, kumpaa nimeä käytettiin koko järven nimenä, jää karttatietojen perusteella avoimeksi kysymykseksi. Etelämpänä on myös Kyynäränharjun Liesjärvestä erottaman järvenselän nimenä Kyynärä.


title: Pieces of Africa

text: Pieces of Africa on yhdysvaltalaisen jousikvartetti Kronos Quartetin albumi, joka julkaistiin vuonna 1992 levymerkillä Nonesuch Records. Levy sisältää seitsemän afrikkalaisen säveltäjän sävellyksiä.


title: Short Stories

text: Short Stories on yhdysvaltalaisen jousikvartetti Kronos Quartetin albumi, joka julkaistiin vuonna 1993 levymerkillä Nonesuch Records.


title: Changing Horses

text: Changing Horses on The Incredible String Bandin albumi, joka julkaistiin vuonna 1969 levymerkillä Elektra Records.


title: I Looked Up

text: I Looked Up on The Incredible String Bandin albumi, joka julkaistiin vuonna 1969 levymerkillä Elektra Records.


title: I Looked Up

text: Kaikki kappaleet säveltänyt Mike Heron ellei toisin mainita.


title: P-Nitrotolueeni

text: p-Nitrotolueeni eli 4-nitrotolueeni (CHNO) on tolueenin nitrattuihin johdannaisiin kuuluva orgaaninen yhdiste. Yhdistettä käytetään orgaanisen kemian synteeseissä erityisesti väriaineiden synteeseissä. p-Nitrotolueeni on o- ja m-nitrotolueenien isomeeri.


title: P-Nitrotolueeni

text: p-Nitrotolueeni on huoneenlämpötilassa värittömiä tai vaaleankeltaisia kiteisiä aineita. Yhdiste on lähes täysin liukenematon, mutta liukenee paremmin orgaanisiin liuottimiin kuten etanoliin, dietyylieetteriin, asetoniin, kloroformiin ja bentseeniin. Metyyliryhmään nähden p-asemassa sijaitseva nitroryhmä aktivoi metyyliryhmää ja yhdisteelle voi tapahtua esimerkiksi kondensaatioreaktioita johtaen stilbeenijohdannaisiin. Elektrofiilinen aromaattinen substituutio kuten nitraus, halogenointi tai sulfonointi johtaa elektrofiilin reaktioon 2-asemaan metyyliryhmään nähden. p-Nitrotolueeni voidaan hapettaa elektrolyyttisesti p-nitrobentsaldehydiksi tai kromihapon tai kaliumpermanganaatin avulla p-nitrobentsoehapoksi. Pelkistys raudan avulla tai vedyttämällä johtaa p-toluidiiniin.


title: P-Nitrotolueeni

text: Yhdistettä valmistetaan nitraamalla tolueenia joko väkevien typpi- ja rikkihappojen tai typpi- ja fosforihappojen seoksella. Näin muodostuva seos sisältää eniten o- ja p-nitrotolueeneja. Käytettäessä typpihapon lisäksi fosforihappoa on p-isomeeri vallitseva tuote. Yhdiste voidaan erottaa isomeereistaan tislaamalla alennetussa paineessa ja kiteyttämällä.


title: P-Nitrotolueeni

text: p-Nitrotolueenia käytetään erityisesti p-nitrobentsaldehydin, p-nitrobentsoehapon, p-toluidiinin, 2,4-dinitrotolueenin ja 4-nitro-2-tolueenisulfonihapon, joita käytetään muun muassa atsovärien valmistuksessa, tuotantoon. Lisäksi siitä valmistetaan räjähteitä, hajusteita ja polyuretaanivaahtoja.


title: Koillismaan Osuuskauppa

text: Koillismaan Osuuskauppa on Koillismaan alueella toimiva S-ryhmän alueosuuskauppa, joka on perustettu vuonna 1906. Nykymuodossaan osuuskauppa on toiminut vuodesta 1985, jolloin alueosuuskauppa Koillismaa muodostettiin Kuusamon, Taivalkosken ja Koilliskuntain osuuskauppojen fuusiossa. Koilliskuntain Osuuskaupan kotipaikka oli Kemijärvellä ja se toimi Itä-Lapissa.


title: Koillismaan Osuuskauppa

text: Koillismaan toimialueena ovat Itä-Lapin ja Koillismaan seutukunnat eli Kuusamo, Kemijärvi, Taivalkoski, Posio, Salla, Savukoski ja Pelkosenniemi. Maantieteellisesti laajan toimialueensa harvasta asutuksesta johtuen Koillismaa on liikevaihdoltaan, henkilöstöltään ja asiakaomistajien määrältään pienimpiä osuuskauppoja Suomessa.


title: Koillismaan Osuuskauppa

text:
Prisma
ABC


title: Koillismaan Osuuskauppa

text: S-market


title: Koillismaan Osuuskauppa

text: Sale


title: Koillismaan Osuuskauppa

text:
Sokos Hotels
Rautakaupat
Autokaupat
Kosmetiikkaliikkeet


title: Helsingin Barokkiorkesteri

text: Helsingin Barokkiorkesteri on vanhan musiikin esityskäytäntöihin ja periodisoittimiin erikoistunut orkesteri. Barokin lisäksi orkesteri on esittänyt niin renessanssin ja klassismin ajan teoksia kuin orkesterille sävellettyä nykymusiikkia. Helsingin Barokkiorkesteri on niittänyt mainetta niin kansainvälisesti kuin kotimaassaan, se on yksi Euroopan arvostetuimmista periodiyhtyeistä. Lisäksi se on yksi suomalaisen kulttuuriviennin lippulaivoista. Se on tehnyt lukuisia levytyksiä Alba Recordsille sekä AEOLUS- ja Naxos-levymerkeille. Orkesterin taiteellisena johtajana on toiminut vuodesta 2003 cembalisti Aapo Häkkinen.


title: Helsingin Barokkiorkesteri

text: Idea uudesta vanhan musiikin orkesterista syntyi opiskelijoiden kesken vuonna 1997 Meilahden kirkossa pidetyn barokkikonsertin jälkimainingeissa. Uuden kokoonpanon perustaminen nähtiin tarpeellisena, sillä silloisen Suomessa hallitsevan barokkiyhtyeen, Kuudennen kerroksen orkesterin (nyk. Suomalaisen Barokkiorkesterin), paikat olivat lähinnä vanhemman muusikkosukupolven hallussa. Kokoonpano nimettiin Uudeksi Kapelliksi ja se toimi tällä nimellä vuoteen 2002 asti. Orkesterin yhdistyksen Barokkiorkesteri Uusi Kapelli ry:n perustamiskirja allekirjoitettiin joulukuussa 1997. Orkesteri piti ensikonserttinsa Helsingin Vanhassa kirkossa 25.5.1997 ja sen johti silloinen Sibelius-Akatemian vanhan musiikin lehtori Anssi Mattila. Uuden vuoden konsertin perinne aloitettiin samana vuonna ja se on jatkunut näihin päiviin asti.


title: Helsingin Barokkiorkesteri

text: Ensimmäinen toimintavuosi oli suhteellisen hiljainen, mutta seuraavana vuonna toiminta kiihtyi ja vuosi 1998 olikin Uuden Kapellin aktiivisinta aikaa. Periodisoittimet olivat siihen aikaan Suomessa suhteellisen uusi ilmiö, mikä sai kuorot ja kanttorit innostumaan orkesterista siinä määrin, että osasta keikoista jouduttiin kieltäytymään suuren kysynnän takia. Kaikki orkesterin soittajat eivät tunteneet periodisoittimia, joten osalle muusikoista jäi tehtäväksi tutustuttaa muut soittajat asiaankuuluvien instrumenttien pariin. Orkesterin alkutaipaleella ei voida puhua varsinaisesta ohjelmasuunnittelusta. Uusi Kapelli meni sinne, minne pyydettiin ja siten ohjelmisto muotoutui ikään kuin itsestään.


title: Helsingin Barokkiorkesteri

text: Vuoden 1998 jälkeen orkesterilla alkoi hiljaisempi kausi. Tämä saattoi olla oire alkuinnostuksen hiipumisesta työteliään vuoden jälkeen. Myös kokoustoiminta lakkasi lähes täysin: syksyn 1999 jälkeen peräti kolmeksi vuodeksi. Eräs orkesterissa alusta asti vaikuttanut jäsen arvelee yhdeksi syyksi opiskelujen tuomat muutokset: soittajat lähtivät vaihto-opiskelijoiksi maailmalle ja valmistuivat. Orkesterissa pitkään toiminut Ville Sirviö muistelee orkesterin olleen jumissa. Vuosina 1999–2001 Uusi Kapelli näyttäytyi konserttilavoilla vain satunnaisesti. Selkeää taiteellista johtajaa tai suuntaa ei ollut.


title: Helsingin Barokkiorkesteri

text: Suunta kääntyi vuonna 2002, kun yhdistyksen hallitus kokoontui toukokuussa monen vuoden tauon jälkeen. Tämä kokous oli merkittävä orkesterin historiassa, sillä siellä päätettiin vaihtaa kokoonpanon nimi Helsingin Barokkiorkesteriksi sekä valittiin orkesterin ensimmäinen taiteellinen johtaja. Cembalisti Aapo Häkkinen aloitti tehtävässä alkuvuodesta 2003.


title: Helsingin Barokkiorkesteri

text: Uuden taiteellisen johtajan myötä orkesterin toiminnasta tuli harkitumpaa. Aikaisemmin orkesterin ohjelmisto muotoutui sen mukaan, minne se kutsuttiin konsertoimaan. Häkkisen aloitettua toimensa ohjelmisto suunniteltiin tarkasti ja toiminta kehittyi ammattimaisempaan suuntaan. Yksi orkesterin suurimmista haasteista oli kuitenkin tulla tunnetummaksi. Monet asiat jouduttiin aloittamaan puhtaalta pöydältä.


title: Helsingin Barokkiorkesteri

text: Vähitellen yhtyeen maine kasvoi, mistä on merkkinä esimerkiksi esiintymiskutsu Lontoon Wigmore Halliin toukokuussa 2005. Häkkinen johti suurimman osan vuoden 2005 konserteista, mutta lokakuussa orkesteri kutsui amerikkalaisen barokkigurun Skip Sempén johtamaan Helsingin vanhan musiikin viikoille. Konsertti sai ylistävät arviot ja orkesterin voittokulku jatkui. Sempén jälkeen mukaan kutsuttiin eurooppalaisia barokkispesialisteja: Erich Höbarth ja Reinhard Goebel. Viimeistään vuonna 2005 Helsingin Barokkiorkesteri oli lunastanut paikkansa kotimaan orkesterikentällä. Häkkinen kuvaa vuosien 2005–2008 olleen eräänlaista buumin aikaa, jolloin orkesterin tunnettuus kasvoi Suomessa sekä ulkomailla.


title: Helsingin Barokkiorkesteri

text: Toiminnan laajenemisen myötä myös vierailijoita saattoi kutsua esiintymään yhä enemmän. Vuosien varrella Sempén, Höbarthin ja Goebelin lisäksi orkesteria ovat johtaneet muun muassa Rinaldo Alessandrini, Riccardo Minasi ja Enrico Onofri. Eturivin kansainvälisistä solisteista orkesterin kanssa on konsertoinut muun muassa Isabelle Faust, Soile Isokoski, Vesselina Kasarova, María Cristina Kiehr, Julia Lezhneva, Viktoria Mullova, Carolyn Sampson ja Nathalie Stutzmann.


title: Helsingin Barokkiorkesteri

text: Häkkisen aloitettua toimensa orkesterin taiteellisena johtajana konsertteja saatiin lähinnä Häkkisen keskieurooppalaisten kontaktien kautta. Myös vuosina 2009 ja 2010 suurin osa Helsingin Barokkiorkesterin konserteista oli ulkomailla, orkesteri vieraili ahkerasti eurooppalaisilla barokkifestivaaleilla. Orkesteri halusin kuitenkin soittaa enemmän kotimaassa.


title: Helsingin Barokkiorkesteri

text: Kotimaan konserteille saatiin otolliset puitteet syksyllä 2011, kun Musiikkitalo avattiin. Vanhan musiikin sarjat aloitettiin Helsingin Musiikkitalossa ja Rauman Pyhän Ristin kirkossa. Kesällä 2013 Helsingin Barokkiorkesteri perusti Janakkalan Barokki -festivaalin.


title: Kyma

text: Kyma eli kymation (kre. "aalto"), suomalaiselta nimeltään lehtisauva on joonilaisisten pylväiden kapiteeleissa esiintyvä muna- ja tikarivalos. Sen päätyypit ovat kovera doorilainen kyma, kupera joonialainen kyma, tunnetaan myös ns. "munasauvana", sekä kuperankovera lesboslainen kyma eli lehtisauva. Erityisesti lesboslainen lehtisauva oli varsin tavanomainen antiikin temppelirakentamisessa. Myös Raamatustakin tuttu kuningas Herodes käytti niin lesboslaista lehtisauvaa kuin munasauvaakin temppeleissään.


title: Rachid Ghezzal

text: Rachid Ghezzal (s. 9. toukokuuta 1992 Décines-Charpieu) on algerialais-ranskalainen jalkapalloilija. Hänen pelipaikkansa on hyökkäävä keskikenttäpelaaja, mutta hän kykenee pelaamaan myös vasempana laitalinkkinä. Ghezzal edustaa kaudella 2014–2015 Ranskan pääsarjassa Ligue 1:ssä pelaavaa Lyonia.


title: Rachid Ghezzal

text: Ghezzal aloitti jalkapallon pelaamisen FC Vaulx-en-Velinissä vuonna 1997. Hän siirtyi Olympique Lyonnais'n organisaatioon vuonna 2004 ja nousi seuran kakkosjoukkueeseen kesällä 2010. Edustusjoukkueeseen hänet nostettiin kesällä 2012. Ensiesiintymisensä Ligue 1:ssä Ghezzal teki 21. lokakuuta 2012, kun Lyon voitti kotonaan Brestin 1–0. Hän pelasi kauden 2012–2013 aikana yhteensä 14 sarjaottelua, mutta kauden aikana 2013–2014 aikana sai peliaikaa vain kakkosjoukkueessa.


title: Rachid Ghezzal

text: Kaudella 2015-2016 Ghezzal on saanut paljon vastuuta uuden managerin Bruno Génésion alaisuudessa. Ghezzal on ollut useasti avauskokoonpanossa keskikentän oikealla laidalla Génésion suosimassa 4-3-3 -ryhmityksessä.


title: Rachid Ghezzal

text: Maajoukkuetasolla Ghezzal edusti vielä vuonna 2013 Ranskan alle 21-vuotiaiden joukkuetta. A-maajoukkuetasolla hän valitsi kuitenkin Algerian pelaten ensimmäisen A-maaottelunsa vuonna 2015.


title: Rachid Ghezzal

text: Myös Ghezzalin isoveli Abdelkader Ghezzal (s. 1984) on Algerian maajoukkueessakin pelannut ammattilaisjalkapalloilija.


title: Sinfonia nro 9

text: Sinfonia nro 9 voi tarkoittaa ainakin seuraavia teoksia:


title: Kivilammi (Tammela)

text: Kivilammi on kuivatettu järvi Kanta-Hämeessä Tammelassa. Entinen järvi ja nykyinen kosteikko kuuluu Kokemäenjoen vesistössä Loimijoen valuma-alueella olevaan Pyhäjärven alueeseen.


title: Kivilammi (Tammela)

text: Järvi oli pitkän muotoinen. Nykyisten karttojen kosteikon rajojen mukaan kosteikko on 700 metriä pitkä ja 200 metriä leveä. Koska lampeen ei ole kaivettu suo-ojia kovinkaan tiheään, voidaan olettaa ettei alkuperäisen järven mitat poikenneet tästä paljoakaan. Portaan ja Letkun välinen maantie kulkee aivan suon itäpään ohitse.


title: Kivilammi (Tammela)

text: Keskeltä kosteikkoa kulkee sen läpi kaivettu oja, joka on yhdistetty pohjoiseen laskevaan laskuojaa. Oja yhtyy Myllyojaa ennen laskemistaan Pyhäjärveen.


title: Kivilammi (Tammela)

text: Vuoden 1855−56 Kalmbergin kartastossa järven nimeksi kirjattiin "Kiwilampi" ja vuoden 1884 Senaatin kartastossa järvi oli piirretty vielä näkyviin.


title: Leon Black

text: Leon Black on yhdysvaltalainen liikemies ja taidekeräilijä. Black perusti vuonna 1990 Apollo Global Management -sijoitusyhtiön, jonka avulla hän on hankkinut arviolta 3,4 miljardin dollarin omaisuutensa. Wall Street Journalin mukaan Black osti Edvard Munchin "Huuto"-maalauksen 119,9 miljoonalla dollarilla huutokaupassa toukokuussa 2012.


title: Loimijoen valuma-alueen lasketut järvet

text: Loimijoen valuma-alueen lasketut järvet ovat Loimijoen valuma-alueella sijaitsevia niitä järviä, joille on tehty pääasiassa viimeisen kahdensadan vuoden aikana järvenlasku. "Laskettu järvi" on sellainen, että sen vedenpinnan korkeutta on alennettu tai sen vesiallas on tyhjennetty kokonaan vedestä. "Kuivatettu järvi" tarkoittaa sitä, että kaikki tai lähes kaikki sen vedet on laskettu pois. Jäljelle on jäänyt kosteikko tai luhta, joka on nykyään monen lintuveden perusta, tai jäljelle on jäänyt metsittyvä suo tai niitty, ja joskus alue on raivattu pelloksi. Entisen järven pohja pidetään kuivana ojittamalla tai salaojittamalla se niin, että sadevesi virtaa sieltä pois.


title: Loimijoen valuma-alueen lasketut järvet

text: Seuraavassa on luettelonomaisesti esitelty tunnettuja tapauksia Loimijoen valuma-alueen lasketuista tai kuivatetuista järvistä. Kaikki järvenlaskut eivät sisälly tähän esittelyyn, mutta useimmat niistä merkittävimmistä järvenlaskuista, jotka voidaan lähteiden perusteella vahvistaa. Yleensä ottaen järviin on kajottu harvemmin kuin soihin, joiden raivaamisesta ovat syntyneet suurin osa seudun pelloista. Näillä molemmilla toimilla on ollut suuri vaikutus Loimijoen valuma-alueen maisemaan, ekologiaan ja sen vesistöjen toimintaan. Esittely alkaa Loimijoen suistosta ja seuraa jokivartta myöten yläjuoksun suuntaan. Pohjatietoina ovat Kansalaisen karttapaikka ja Oiva-tietokanta, joka on Ympäristöhallinnon eri hallintokuntien yhteispalvelu. Tässä on käytetty lähteinä myös vanhoja karttoja, joissa järven nimi voi olla eri kuin nykyään. Nämä nimet on esitetty lainausmerkeissä. Kuivatettujen järvien nimien vieressä on viite paikan koordinaatteihin. Linkkiä seuraamalla voi paikallistaa kuivatetun järven sijainnin esimerkiksi Karttapaikan palvelusta.


title: Loimijoen valuma-alueen lasketut järvet

text: Loimijoen uomassa Vännilän alapuolella vaikuttaa olleen järvi , joka on hävinnyt Loimijoen koskien perkauksissa.


title: Loimijoen valuma-alueen lasketut järvet

text: Punkalaitumenjoen valuma-alueella on jäljellä seitsemän luontaista järveä ja niiden lisäksi ihmisen toiminnasta syntyneitä lampia tai tekojärviä. Monet hävinneistä vesialtaista olivat joen koskien alaisia suvantoja, jotka ovat hävinneet joen perkauksissa. Joen uomassa sijaitsi myös pieni järvi, jonka läpi joki virtasi. Se sijaitsi nykyisen Punkalaitunen taajaman yläpuolella ja sen paikalla lukee nykyisissä kartoissa Kuparinjärviö . Halkivahan kirkon lähellä sijaitsi vanhojen karttojen mukaan suurempi nimetön järvi. Sen paikalla lukee nykykartoissa Vaskiluodonsuo . Vuonna 1856 laskuluvan saaneen Aukkojärven sijainti on sen sijaan tuntematon.


title: Loimijoen valuma-alueen lasketut järvet

text: Hanhijoella on suoritettu useita joen perkauksia, joista ensimmäiset Ruotsin vallan aikana vuonna 1794. Eräs perkaushakemus mainitsee järvenlaskun ja sillä on mahdollisesti tarkoitettu järveä tai lampea Hanhijoen alajuoksulla. Järvi on silloin todennäköisesti ollut nimeltään Hanhijärvi . Täällä olevaa Järvensuota ei pidä sekoittaa Humppilan Järvensuohoon.


title: Loimijoen valuma-alueen lasketut järvet

text: Jänhijoella olevassa Kalsun laaksossa on voinut olla muinainen järvi .


title: Loimijoen valuma-alueen lasketut järvet

text: Kojonjoella Humppilassa on sijainnut järvi, jonka nimi oli Rautajärvi. Sen kuivatus alkoi vuoden 1865 jälkeen. Useiden vaiheiden jälkeen työ saatiin lopulliseen päätökseen 1950-luvulla, kun koko järven pohja oli saatettu viljelyyn. Koijärvi päätettiin laskea 1890-luvulla. Työt jatkuivat vuoteen 1910 saakka, jolloin sen vedenpinta oli alentunut metrin verran.


title: Loimijoen valuma-alueen lasketut järvet

text: Tammelan Pyhäjärvi on Loimijoen pääjärvi. Vuosina 1821−1827 Loimijoen joen yläjuoksua perattiin voimakkaasti ja järven vedenpinta saatiin sen avulla alenemaan pari metriä. Koska Kuivajärvi on lähes samalla vedenkorkeudella Pyhjäjärven kanssa ja yhteydessä siihen Saarensalmen välityksellä, laski myös se yhtäpaljon. Vedenpintaa on alennettu tämänkin jälkeen vähän, viimeksi 1950-luvulla.


title: Loimijoen valuma-alueen lasketut järvet

text: Torronsuon pohjoispuolella sijaitsee Talpianjärvi, jota laskettiin 1800-luvun loppupuolella, mutta koska tämän alapuolella sijainnut Kalliojärvi oli lähes Pyhäjärven korkeudella, voitiin molemmat vain laskea suoksi eikä niitä saatu viljelyn pariin. Myöhemmin Kalliojärvi kuivatettiin pelloksi, mutta se onnistui vasta kun vesialtaan syvimpään kohtaan sijoitettin pumppuaseman ottoputki. Talpianjärvi on edelleen kuivattamatta ja se on liitetty hyvänä lintujärvenä mukaan Torronsuon kansallispuistoon.


title: Loimijoen valuma-alueen lasketut järvet

text: Pyhäjärven etelärantaan laskevan Myllyojan latvoilla sijaitsee Kivilammi, jonka kuivattamisajankohtaa ei tiedetä tarkalleen.


title: Loimijoen valuma-alueen lasketut järvet

text: Myllyjoki laskee Kuivajärveen sen pohjoispäähän. Myllyjoen valuma-alueella on muutama laskettu järvi. Lähelle Myllyjoen suistoa yhtyy siihen lännestä Alhonoja, joka on Mustialanlammin laskuoja. Mustialanlammi on laskettu ennen vuotta 1838, jolloin järvenlaskun vesijättömaat jaettiin osakkaiden kesken. Järveä on laskettu vielä tämänkin jälkeen. Myllyjoen keskusjärvi Pehkijärvi on myös ollut järvenlaskun kohteena. Vuonna 1836 suoritettiin järvenlaskussa syntyneiden maatumien jako yhdessä ylempänä olleen ja samaan aikaan lasketun Susikaslammin kanssa. Järvenlaskun tarkkaa ajankohtaa ei tunneta, mutta sen jäljiltä Susikaslammi muuttui luhtamaiseksi kosteikoksi.


title: Loimijoen valuma-alueen lasketut järvet

text: Teuronjoen valuma-alueella, joka laskee Pehkijärveen sen itäosaan, on useita järvenlaskun kohteita. Joen lähdejärvi Rautijärvi ja sen alajuoksulla oleva Kuusilammi laskettiin vuoden 1862 luvansaannin jälkeen. Pinnanlaskut suoritettiin perkaamalla järvien välinen Pihonjoki ja Kuuslammista eteenpäin oleva Teuronjoen alkuosuus. Kyläsillanjoen perkaus vaikuttaa ilmeiseltä, koska Kylänlammi on aivan lasketun järven näköinen. Tähän on tarjoutunut tilaisuus vasta Rautijärven laskun jälkeen, jolloin on voitu syventää Kyläsillanjokea ja samalla hieman tyhjentää Kylänlammia.


title: Loimijoen valuma-alueen lasketut järvet

text: Sotkajärven laskemiseksi on anottu lupa vuonna 1857. Erään tarinan mukaan Sotkajärven laskun menettelystä oli syntynyt riita teurolaisten ja Saaren kartanonväen välille. Sen seurauksena Myllyharjun myllyn lasku-uoma tuhoutui liiallisen vedentuloon ja myllyn uoma syveni itsekseen. Harjun hiekka-ainesta joutui veden mukana Alaseen. Päällisen lasku-uoman syveneminen laski myös sitä. Vuoden 1884 Senatin kartaston ja nykykarttojen vertaulu osoittaa selvästi, että järvenlasku on Sotkajärvessä toteutunut ennen 1880-lukua. Myllyharjun uoman aleneminen on selvä tosiasia.


title: Loimijoen valuma-alueen lasketut järvet

text: Ilmetynjoen valuma-alueella on kolme järveä, jotka vaikuttavat lasketuilta. Niistä ei ole saatavissa dokumentteja, mutta niiden rantaviiva kulki 1880-luvulla eri tavalla kuin nykykartoissa. Selvin tapaus on Iso-Ilmetty, jonka läpi Ilmetynjoki aikoinaan virtasi. Nykyään järvi on kutistunut ja joki virtaa luhtamaisen järven ohitse, eikä sen läpi, niin kuin se aiemmin teki. Kaksi muuta laskettua järveä sijaitsevat Pääjärveen laskevassa Järviniitunjoen valuma-alueella. Järvet ovat Myllyjärvi ja Pitkäjärvi, joiden rantaviiva, saaristo ja koko ovat hieman muuttuneet.


title: Loimijoen valuma-alueen lasketut järvet

text: Turpoonjoen alueella sijaitsi Senaatin kartastossa Punilan kohdalla tien itäpuolellassa ollevassa painanteessa lampi , jota ei enää ole.


title: Loimijoen valuma-alueen lasketut järvet

text: Liesjärven vedenpintaa alennettiin 1900-luvun alkuvuosina reippaasti. Järven keskisyvyydeksi on jäänyt kolme metriä. Syy laskuun olivat tukinuiton järjestelyt. Samasta syystä muutettiin Salkolanjärven laskuojaksi Taipaleen ylittäväksi Taipaleenojaksi. Tämän vaikutukset vedenpinnan korkeuteen ei tiedetä tarkkaan, mutta eräs seuraus oli Hullulammin pinnan aleneminen, kun sen läpi kaivettiin tukinuittoa varten laskuoja.


title: Nero (vuoden 1922 elokuva)

text: Nero on vuonna 1922 valmistunut yhdysvaltalais-italialainen mykkäelokuva. Rooman keisarin Neron elämää kuvaavan historiallisen suurelokuvan on ohjannut J. Gordon Edwards. Italiassa kuvattu "Nero" oli huomattava yleisö- ja arvostelumenestys, mutta jäi korkeiden tuotantokustannuksiensa takia tappiolliseksi.


title: Nero (vuoden 1922 elokuva)

text: Miehestään eroon hankkiutuneesta Poppaeasta tulee Neron rakastaja ja vaimo. Kenraali Horatius haluaa naida panttivangiksi ottamansa prinsessa Marcian, mutta Galba lähettää hänet kukistamaan kapinaa Iberiaan. Palattuaan Roomaan Horatius pyytää Nerolta Marciaa, mutta keisari ei halua luopua kauniista tytöstä. Rakastavaiset pakenevat ja Horatiukseen ihastunut Poppaea saa kuulla Marcian olevan kristitty. Poppaea syyttää kristittyjä Rooman palosta ja heittää heidät leijonille. Galban ja Horatiuksen sotilaat pelastavat Marcian ja Nero tekee itsemurhan.


title: Nero (vuoden 1922 elokuva)

text: J. Gordon Edwardsin Foxille ohjaama "Nero" päätettiin tehdä Italiassa, jossa tuotantokustannukset arvioitiin paljon pienemmiksi kuin Yhdysvalloissa. Se on kuvattu Rooman lähellä Nova-Filmin studiolla, Italian Alpeilla, Vesuviuksen juurella ja Tivolin Villa d’Estessä. Circus Maximukseksi lavastetulla Rooman stadionilla järjestettiin suuret kilpa-ajot sekä loppukohtaus, johon oli hankittu Hampurin eläintarhasta kolmekymmentä leijonaa. Elokuvan pääosia esittivät italialaiset ja ranskalaiset näyttelijät. Sen tekemiseen osallistui kertoman mukaan 65 000 avustajaa.


title: Nero (vuoden 1922 elokuva)

text: Aikalaiskritiikki ylisti "Neron" tuotantoarvoja, mutta kiinnitti huomiota sen näyttelijöiden ylidramaattisiin maneereihin. Elokuva oli huomattava yleisömenestys eri puolilla maailmaa. Odotettua suurempien tuotantokustannustensa takia se jäi silti tappiolliseksi. Elokuvasta ei tunneta yhtään säilynyttä kopiota.


title: Iso Katavalammi

text: Iso Katavalammi on Kanta-Hämeessä Tammelassa oleva järvi, joka kuuluu Liesjärven alueeseen. Liesjärvi kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee.


title: Iso Katavalammi

text: Järven pinta-ala on 2,2 hehtaaria ja sen pituus on 250 metriä ja leveys 150 metriä. Järvi sijaitsee keskellä Katavalamminsuota ja muutamasta suo-ojasta kaksi on yhteydessä järveen. Toinen näistä ojista on sen laskuoja, joka laskee 350 metriä pitkänä ensin Hangaslamminojaan ja se vuorostaan laskee Tapolanjärveen.


title: Iso Katavalammi

text: Järven rantaviiva on 770 metriä pitkä ja sen ranta on suomaata, jota ympäröi pääosin moreenipohjainen metsämaasto. Rannat ovat rakentamattomia eikä järvelle johda teitä.


title: Iso Katavalammi

text: Järvi sisältyy Liesjärven kansallispuistoon, jossa voi tutustua eteläsuomalaisiin metsätyyppeihin. Kansallispuistossa on useita patikkareittejä, mutta mikään niistä ei poikkea järvellä.


title: Iso Katavalammi

text: Vuoden 1855−56 Kalmbergin kartastossa järvi näkyi nimettömänä. Vuoden 1884 Senaatin kartastossa järven nimenä luki "Katovalampi".


title: Hangaslammi (Tammela)

text: Hangaslammi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee.


title: Hangaslammi (Tammela)

text: Järven pinta-ala on 9,5 hehtaaria ja sen pituus on 700 metriä ja leveys 200 metriä. Siihen laskee Hangasmamminlaanilta eli suolta yhdeksän ojaa. Järven luusua sijaitsee järven itärannalla, josta saa alkuunsa 1,5 kilometriä pitkä Hangaslamminoja.


title: Hangaslammi (Tammela)

text: Järven rantaviiva on 1,8 kilometriä pitkä ja sen ranta on pohjoispuolelta suota ja eteläpuolelta moreenipohjaista metsämaastoa. Rannat ovat rakentamattomia eikä järvelle johda teitä. Pohjoisesta saapuu järvelle pinen polku.


title: Hangaslammi (Tammela)


title: Hangaslammi (Tammela)

text: Vuoden 1855−56 Kalmbergin kartastossa järven nimi oli "Hangaslampi".


title: Oleksandr Usyk

text: Oleksandr Oleksandrovytš Usyk (, s. 17. tammikuuta 1987 Simferopol, Ukrainan SNT) on ukrainalainen ammattilaisnyrkkeilijä, entinen amatöörinyrkkeilijä ja olympiavoittaja. 191 senttimetriä pitkä ja 91 kilogrammaa painava Usyk kilpailee nykyisin alemmassa raskassarjassa. Usyk on alemman raskaansarjan hallitseva WBO-liiton maailmanmestari.


title: Oleksandr Usyk

text: Usyk voitti olympiakultaa raskassarjasta vuoden 2012 kesäolympialaisista Lontoosta. Vuoden 2008 kesäolympialaisissa Pekingissä Usyk oli raskaansarjan viides. MM-kilpailuista Usykilla on kulta vuodelta 2011 ja pronssi vuodelta 2009. EM-kilpailuista Usykilla on niin ikään kultaa ja pronssia.


title: Oleksandr Usyk

text: Usyk siirtyi ammattilaiseksi vuonna 2013. Ensimmäisen ottelunsa Usyk otteli syyskuussa 2013 Meksikon Felipe Romeroa vastaan voittaen tuon ottelun teknisellä tyrmäyksellä. Usyk voitti WBO-liiton mestaruuden alemmassa raskaassasarjassa hajaäänituomiolla puolalaiselta Krzysztof Glowackilta 17. syyskuuta 2016.


title: Vahaksenjärvi

text: Vahaksenjärvi on Kanta-Hämeessä lähellä Tammelan Letkun kylää oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee.


title: Vahaksenjärvi

text: Järven pinta-ala on 24 hehtaaria ja sen pituus on 1,2 kilometriä ja leveys 400 metriä. Siihen laskee kolme metsäojaa. Järven luusua sijaitsee järven itärannalla, josta saa alkuunsa 1,2 kilometriä pitkä laskuoja Hiisilänlammiin.


title: Vahaksenjärvi

text: Järven rantaviiva on 3,1 kilometriä pitkä ja sen ranta on pääosin moreenipohjaista metsämaastoa. Keskellä järveä sijaitsee pieni saari. Rannoille on rakennettu noin 30 asuntoa, joille johtaa tiet yhdystieltä 2802.


title: Vahaksenjärvi

text: Vuoden 1855−56 Kalmbergin kartastossa järven nimi oli "Vanaxen lampi".


title: Purple Haze

text: Purple Haze voi tarkoittaa ainakin seuraavia:


title: Hiisilänlammi

text: Hiisilänlammi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee.


title: Hiisilänlammi

text: Pyöreän järven pinta-ala on 3,0 hehtaaria ja sen halkaisija on noin 250 metriä. Siihen laskee kaksi ojaa, joista toinen tuo Vahaksenjärven vettä. Järven luusua sijaitsee järven itärannalla, josta saa alkuunsa 2,1 kilometriä pitkä Lamminoja, joka laskee Tapolanjärveen.


title: Hiisilänlammi

text: Järven rantaviiva on 0,68 kilometriä pitkä ja sen ranta on pääosin peltojen ympäröimää suota. Itäpuolella aukeaa Välikorpi niminen metsikkö. Järven rannat ovat rakentamattomia ja sen lähelle johtaa traktoritie. Valtatie 2 ohittaa järven 200 metrin päästä lännessä ja Hämeen Härkätiehen kuuluva yhdystie 2824 pohjoisessa noin 300 metrin päässä.


title: Hiisilänlammi

text: Järvi sijaitsee Tammelan Letkun kylässä. Vuoden 1855−56 Kalmbergin kartastossa järven nimi oli "Heskanlampi". Järven lounaispuolella sijaitsi "Isi" niminen talo.


title: Perhonjärvi (Tammela)

text: Perhonjärvi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee.


title: Perhonjärvi (Tammela)

text: Järven pinta-ala on 20 hehtaaria ja sen pituus on 950 metriä ja leveys 380 metriä. Siihen on yhdistetty kaksitoista ojaa. Niistä saa alkuunsa noin 1,9 kilometriä pitkä oja Tapolanjärveen.


title: Perhonjärvi (Tammela)

text: Järven rantaviiva on 2,4 kilometriä pitkä ja sen eteläranta on pääosin moreenipohjaista metsämaastoa ja muut rannat ovat suota. Keskellä perhonjärveä on pieni saari. Rannoille on rakennettu yksitoista loma-asuntoa, joille johtaa tiet Portaalta tai Liesjärveltä.


title: Perhonjärvi (Tammela)

text: Vuoden 1855−56 Kalmbergin kartastossa järven nimi kirjoitettiin "Pärrhujärvi".


title: Jegor Mehontsev

text: Jegor Leonidovitš Mehontsev (, s. 14. marraskuuta 1984 Asbest) on venäläinen ammattilaisnyrkkeilijä, entinen amatöörinyrkkeilijä ja olympiavoittaja. 185 senttimetriä pitkä vasenkätinen Mehontsev kilpailee nykyisin raskaassa keskisarjassa.


title: Jegor Mehontsev

text: Mehontsev voitti olympiakultaa vuoden 2012 kesäolympialaisista Lontoosta raskaasta keskisarjasta. MM-kilpailuista Mehontsevilla on raskaan sarjan kulta vuodelta 2009 ja raskaan keskisarjan pronssi vuodelta 2011. EM-kilpailuista hän on saavuttanut kaksi kultaa raskaasta sarjasta.


title: Jegor Mehontsev

text: Mehontsev siirtyi ammattilaiseksi vuonna 2013. Hän voitti ensimmäisessä ottelussaan Yhdysvaltain PJ Cajigasin teknisellä tyrmäyksellä. Mehontsev on voittanut jokaisen kahdeksasta ammattilaisottelustaan.


title: Leppilammi

text: Leppilammi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee.


title: Leppilammi

text: Soikean muotoisen järven pinta-ala on 16 hehtaaria ja sen halkaisija on 530 metriä. Siihen laskee yksi metsäoja, mutta sillä ei ole laskuojaa. Järven rantaviiva on 1,7 kilometriä pitkä ja sen ranta on puoliksi moreenipohjaista metsämaastoa ja puoliksi harjun selkää. Järvi sijaitsee Ruostejärven kyljessä kiinni ja järviä erottaa vain kaareva harjunselänne. Ruostejärven vesitalous on riippuvainen pohjavedestä, joka täyttää tai vaihtoehtoisesti tyhjentää sitä vedenpinnan korkeuden mukaisesti. Järven rannalle harjumuodostuman päälle on rakennettu Eerikkilän urheiluopisto. Järvessä on neljä pientä saarta. Muille rannoillakin on rakennuksia, joille pääseen valtatieltä 2 yhdystien 2824 kautta.


title: Leppilammi

text: Vuoden 1855−56 Kalmbergin kartastossa järven nimi kirjoitettiin "Läppä lampi".


title: Samuel Umtiti

text: Samuel Umtiti (s. 14. marraskuuta 1993 Yaoundé) on kamerunilais-ranskalainen jalkapalloilija. Hänen pelipaikkansa on keskuspuolustaja. Umtiti edustaa Espanjan pääsarjassa Primera Divisiónissä pelaavaa FC Barcelonaa.


title: Samuel Umtiti

text: Umtiti nostettiin Lyonin junioreista seuran B-joukkueeseen kesällä 2010 ja edustusjoukkueeseen seuraavana kesänä. Ensiesiintymisensä Ligue 1:ssä hän teki 14. tammikuuta 2012, kun Lyon hävisi vieraissa Montpellier’lle 0–1. Ensimmäisestä ottelustaan lähtien Umtiti kuului Lyonin runkopelaajiin. Hän pelasi kauden 2011–2012 kevätpuoliskolla yhteensä 12 sarjaottelua, ja seuraavien neljän kauden aikana yhteensä 119 sarjaottelua. Umtiti voitti Lyonissa Ranskan cupin kaudella 2011–2012 ja Trophée des Championsin vuonna 2012 sekä saavuttanut kaksi toista sijaa Ranskan liigacupissa (2011–2012, 2013–2014).


title: Samuel Umtiti

text: Heinäkuussa 2016 Umtiti teki viiden vuoden sopimuksen FC Barcelonan kanssa. Hän pelasi avauskokoonpanossa heti kauden 2016–2017 ensimmäisessä sarjaottelussa Real Betisiä vastaan. Kahden ensimmäisen Barcelona-kautensa aikana hän on pelannut kaikkiaan 50 Primera Divisiónin ottelua. Hän on voittanut Espanjan-mestaruuden kaudella 2017–2018, Espanjan cupin 2016–2017 ja 2017–2018 sekä Espanjan supercupin 2016.


title: Samuel Umtiti

text: Maajoukkuetasolla Umtiti on edustanut Ranskaa kaikissa juniori-ikäluokissa alle 17-vuotiaista alle 21-vuotiaisiin. Hän oli voittamassa alle 20-vuotiaiden maailmanmestaruutta Turkissa 2013.


title: Samuel Umtiti

text: Umtiti valittiin Ranskan jalkapallomaajoukkueeseen ensimmäisen kerran ystävyysotteluun Kamerunia vastaan toukokuussa 2016. Hän ei kuitenkaan pelannut ottelussa. Ensimmäisen maaottelunsa hän pelasi saman vuoden EM-kilpailujen puolivälieräottelussa Islantia vastaan. Hän pelasi täydet minuutit kisojen kolmessa viimeisessä ottelussa mukaan lukien tappiollinen loppuottelu Portugalia vastaan.


title: Samuel Umtiti

text: Umtiti teki ensimmäisen maaottelumaalinsa ystävyysottelussa Englantia vastaan kesäkuussa 2017. Hän kuului maailmanmestaruuden voittaneeseen Ranskan joukkueeseen Venäjän MM-kilpailuissa 2018. Hän pelasi kaikki ottelut kokonaisuudessaan pois lukien alkulohkon ottelu Tanskaa vastaan, jonka hän istui penkillä.


title: Samuel Umtiti

text:
Lyon:
Barcelona


title: Samuel Umtiti

text: Ranskan maajoukkue:


title: Tuomas Mustonen

text: Tuomas Mustonen (s. 4. kesäkuuta 1985 Helsinki) on suomalainen jalkapalloilija, joka kaudella 2017 edustaa Ykkösessä pelaavaa AC Oulua. Pelipaikaltaan Mustonen on hyökkääjä. Hän on ollut tehokas maalintekijä pelaamissaan alasarjaotteluissa.


title: Tuomas Mustonen

text: Mustonen aloitti uransa Kolmosen FC POHUssa, jota hän edusti vuoteen 2005 asti. Vuonna 2006 Mustonen siirtyi Kakkosen IF Gnistaniin. Hän edusti seuraa kaksi kautta ja siirtyi vuonna 2008 Ykkösessä pelanneeseen Käpylän Palloon. Hän palasi yhden kauden jälkeen Gnistaniin, jossa pelasi vuoteen 2013 asti. Gnistan-aikanaan Mustonen oli kahdesti Kakkosen lohkonsa paras maalintekijä, vuosina 2011 ja 2013. Yhteensä hän teki Gnistanin sarjaotteluissa 93 maalia.


title: Tuomas Mustonen

text: Kaudeksi 2014 Mustonen siirtyi Ykköseen nousseeseen HIFK Fotbolliin. Hän pelasi kaudella 2014 Ykkösessä 20 ottelua tehden kahdeksan maalia, kun HIFK nousi Veikkausliigaan voitettuaan Ykkösen mestaruuden. Mustonen debytoi Veikkausliigassa huhtikuussa 2015 IFK Mariehamnia vastaan.


title: Tuomas Mustonen

text: Mustonen on pelannut myös futsalia FC POHU/MHP C.F:n riveissä.


title: Ruostejärvi

text: Ruostejärvi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee.


title: Ruostejärvi

text: Järven pinta-ala on 174 hehtaaria ja sen pituus on 2,4 kilometriä ja leveys 1,6 kilometriä. Siihen laskee 14 metsäojaa. Järven luusua sijaitsee Myllylahdessa järven kaakkoisrannalla, josta saa alkuunsa 3,2 kilometriä pitkä Ruostejoki, joka laskee Tapolanjärveen.


title: Ruostejärvi

text: Järven rantaviiva on 12 kilometriä pitkä ja sen ranta on pääosin moreenipohjaista metsämaastoa. Järven rannat ovat harvoin suota. Pirttiniemennokka, Kurjenniemi ja Sarkinniemi sekä pitkä Toralahti tekevät järvestä vaihtelevan. Järvessä on seitsemän pientä saarta.


title: Ruostejärvi

text: Rannoille on rakennettu runsaasti loma-asuntoja, joille johtaa tiet valtatieltä 2 ja yhdystieltä 2824.


title: Ruostejärvi

text: Ruostejärvi on kirkasvetinen ja karu järvi. Veden ravinnepitoisuudet ovat kohtalaisia. Fosforin pitoisuudet ovat alhaisia ja typpeä on kohtuullisen vähän. Järven happitilanne on heikko Leppilammilla ja Toralahdella, mutta muualla se on tyydyttävä. Lämpökerrostuneisuudesta johtuen alusvesissä on kuitenkin toistuvasti hapettomia kausia.


title: Ruostejärvi

text: Vuonna 2005 järvellä suoritettiin koekalastus, jonka perusteella ehdotettiin kalojen biomassan pienentämistä hoitokalastuksella. Hoitokalastuksella voidaan kääpiöityneen kalakannan kookkaitten kalojen suuruusluokkia kasvattaa isommiksi. Hoitokalastuksia on suoritettu toistaiseksi vuosina 2007 ja 2008. Järven kasvillisuutta on silmäilemällä tutkittu. Järven vesikasvillisuus on runsaslajista ja se pitää sisällään pohja-, ranta ja kelluvavartisia kasvilajeja. Tutkinnan perusteella suositeltiin kasvillisuuden niittoa ainakin Toralahden salmessa, mikä on parantanut lahden hapettomuustilannetta.


title: Ruostejärvi

text: Järvessä olevia kalalajeja ovat ahven, hauki, kiiski, muikku, salakka, särki. Järveen on myös istutettu muikkua (1990-luku), siikaa (2000-luku) sekä kuhaa ja järvitaimenta (2005 ja 2007).


title: Ruostejärvi

text: Järveä kiertää retkeilyreitistö, joka on yhteydessä Liesjärven kansallispuiston retkeilyreitistöön. Reitistön lähtöpaikkana voi pitää Hämeen luontokeskusta, joka sijaitsee järven etelärannalla lähellä Ruostejokea. Reitti ulottuu länteen Toralahden taakse ja itäpuolen kautta kiertäen järven pohjoisrannalla sijaitsevalle Eerikkilän urheiluopistolle ja sieltä pohjoiseen. Toralahden länsirannalla on leirikeskus.


title: Ruostejärvi

text: Vuoden 1855−56 Kalmbergin kartastossa järven nimi oli "Ruostjärvi".


title: Fantasticks

text: Fantasticks ("The Fantasticks") on yhdysvaltalainen musikaali, jonka tekstin on kirjoittanut ja laulut sanoittanut Tom Jones ja säveltänyt Harvey Schmidt. Musikaalin alkuperäinen off-Broadway-tuotanto kantaesitettiin 1960, pysyi ohjelmistossa 42 vuotta vuoteen 2002 saakka ja sai 17 162 esitystä, mikä tekee siitä maailman pisimpään esitetyn musikaaliproduktion. New Yorkin lisäksi musikaalia on esitetty yli 80 maassa."


title: Fantasticks

text: Ranskalaisen näytelmäkirjailijan Edmond Rostandin näytelmään "Haaveksijat" ("Les romanesques") perustuva musikaali kertoo nuoresta rakkaudesta, viattomuudesta ja viisaudesta. Tarinassa kaksi isää teeskentelevät olevansa riidoissa saadakseen perillisensä, pojan ja tytön, rakastumaan toisiinsa. Helsingin Kaupunginteatterille musikaalin vuonna 2003 ohjannut Neil Hardwick kuvaa sitä musikaaliksi, jossa yhdistyvät pienimuotoinen ja henkilökohtainen sekä toisaalta 1960-luvun raikas optimistisuus ja viattomuus.


title: Fantasticks

text: Musikaalin tunnetuin sävelmä on ikivihreäksi muodostunut ”Try to Remember”, suomeksi ”Muistatko syyskuun”.


title: Fantasticks

text: Musikaalin varhainen versio oli New Mexicon yliopistossa tuotettu näytelmä "Joy Comes to Deadhorse", jossa päähenkilö oli puoliksi intiaani ja tarina sijoitettu Yhdysvaltain ”villiin länteen”. Tästä versiosta ei uudelleenkirjoitusprosessin jälkeen jäänyt jäljelle juuri muuta kuin perusidea ja muutama laulu. Tom Jonesin mukaan nimen Fantasticks keksi jo George Fleming vuoden 1900 sovitukselleen Rostandin "Haaveksijoista", jonka englanninkielinen nimi on "The Romantics". Harley Granville-Barkerin kirja "On Dramatic Method", Thornton Wilderin näytelmä "Meidän kaupunkimme" ja Leonard Bernsteinin "Candide" olivat muita teoksen syntyä innoittaneita lähteitä. Säveltäjä Harvey Schmidt on kertonut laulun ”Try to Remember” syntyneen nopeasti turhauttavan iltapäivän päätteeksi, hänen yritettyään tuloksetta edetä muiden sävellystensä kanssa.


title: Fantasticks

text: Suomessa "Fantasticks"-musikaalin tuottivat ensimmäisenä Wasa Teater vuonna 1961 ja Lilla Teatern seuraavana vuonna. Esko Elstelän suomennos kantaesitettiin Tampereen Teatterissa 1963. Kuusikymmenluvun mittaan musikaali tuotettiin vielä Kemin, Helsingin ja Oulun kaupunginteattereissa, 1970-luvulla Raumalla, Turussa, Seinäjoella (nimellä "Muistatko syyskuun"), Hämeenlinnassa ja Savonlinnassa. Vuosina 1981 ja 2002 "Fantasticks" nähtiin Kotkan kaupunginteatterissa ja 2003 uudelleen Helsingin Kaupunginteatterissa. Vuonna 2012 se tuotettiin Teatteri Imatrassa.


title: Major League Baseball -kausi 1990

text: Major League Baseball -kausi 1990 oli baseballin Major Leaguen kausi, joka alkoi 9. huhtikuuta 1990. Se päättyi Cincinnati Redsin voittoon Oakland Athleticsistä.


title: Lucas Lessio

text: Lucas Lessio (s. 23. tammikuuta 1993 Maple, Ontario, Kanada) on kanadalainen jääkiekkoilija, joka pelaa Tšekin Extraligan HK Hradec Královéssa. Hän on pelipaikaltaan vasen laitahyökkääjä. Lessio on pelannut urallaan myös yhteensä 41 NHL-ottelua Arizona Coyotesissa ja Montreal Canadiensissa. Hän on pelannut myös KHL:ssä, Ruotsissa ja Suomessa.


title: Lucas Lessio

text: Lessio on Toronto Marlborosin kasvatti. Hän voitti seurassa kaudella 2008–2009 koko AAA-junioriliiga GTHL:n piste- ja maalipörssin tehoilla 53+60=113. Lessio voitti kauden päätteeksi OHL Cupin ja hänet valittiin lopputurnauksen arvokkaimmaksi pelaajaksi. Niagara IceDogs varasi Lession koko OHL:n varaustilaisuuden seitsemäntenä pelaajana kesällä 2009. Jo saman vuoden syyskuussa seura kuitenkin kauppasi hänen pelaajaoikeutensa Oshawa Generalsiin vaihdossa kesän 2010 toisen kierroksen varausvuoroon ja kesän 2011 15. kierroksen ehdolliseen varausvuoroon. Kauden 2009–2010 Lessio pelasi kuitenkin vielä CCHL-junioriliigan St. Michael's Buzzersissa. Hän oli joukkueen toiseksi paras pistemies Daniel Ciampinin jälkeen tehoilla 30+42=72, joilla Lessio jakoi koko liigan pistepörssin yhdeksännen sijan Streetsville Derbysin Isaac Kohlsin kanssa.


title: Lucas Lessio

text: Waterloo Black Hawks varasi Lession koko USHL:n varaustilaisuuden kahdeksantena pelaajana kesällä 2010. Hän siirtyi kaudeksi 2010–2011 kuitenkin Lession vuotta aiemmin varanneeseen Oshawa Generalsin OHL-joukkueeseen. Hänen tulokaskautensa toi 66 runkosarjaottelussa tehot 27+27=54 ja kymmenessä playoff-ottelussa tehot 5+4=9. Lessio valittiin kauden päätteeksi OHL:n ensimmäiseen tulokkaiden tähdistökentälliseen. Hän pelasi kauden aikana myös CHL Top Prospects Gamessa.


title: Lucas Lessio

text: Phoenix Coyotes varasi Lession toisella kierroksella 56. pelaajana . Kaudella 2011–2012 hän oli tehoilla 34+28=62 Oshawa Generalsin OHL-joukkueen paras maalintekijä Christian Thomasin kanssa ja toiseksi paras pistemies hänen jälkeensä. Syyskuussa 2012 Lessio teki kolmivuotisen tulokassopimuksen Arizona Coyotesin kanssa. Hän pelasi kauden 2012–2013 kuitenkin pääosin vielä Generalsissa, joiden varakapteenina Lessio toimi, mutta hänen runkosarjansa jäi kuitenkin vain 35 ottelun mittaiseksi lokakuussa 2012 tulleen käsivamman vuoksi. OHL-kauden jälkeen, huhtikuussa 2013 Lessio siirtyi amatöötry-out -sopimuksella AHL-joukkue Portland Piratesin vahvuuteen. Hän pelasi kevään loppuun ja teki viidessä runkosarjaottelussa tehot 1+1=2 ja kolmessa playoff-ottelussa kaksi syöttöpistettä.


title: Lucas Lessio

text: Syksyn 2013 harjoitusleirin päätteeksi Lessio otti paikan Phoenix Coyotesin NHL-kauden 2013–2014 avauskokoonpanosta. Hän teki näin ollen NHL-debyyttinsä runkosarjan avauskierroksella 3. lokakuuta 2013 New York Rangersia vastaan. Lessio sai ottelussa jääaikaa 9.22 minuuttia ja hän keräsi myös yhden kahden minuutin jäähyn koukkaamisesta. Lessio pelasi Coyotesissa kolme ottelua ilman tehopisteitä, kunnes hänet lähetettiin Portland Piratesin AHL-joukkueen vahvuuteen, jossa Lessio pelasi koko loppukauden. Hänen varsinainen tulokaskautensa liigassa toi 69 runkosarjaottelussa tehot 29+25=54. Lessio oli Piratesin paras maalintekijä ja toiseksi paras pistemies Andy Mielen jälkeen. Hän jakoi koko AHL:n maalipörssin kahdeksannen sijan Rochester Americansin Luke Adamin kanssa. Kaudella 2014–2015 Lessio pelasi NHL:ssä 26 runkosarjaottelua tehopistein 2+3=5. Hän teki NHL-uransa avausmaalin 20. tammikuuta 2015 vieraissa Chicago Blackhawksia vastaan.


title: Lucas Lessio

text: Alkukauden 2015–2016 Lessio pelasi Coyotesin uudessa farmijoukkueessa, Springfield Falconsissa, kunnes joulukuussa 2015 Coyotes kauppasi hänet Montreal Canadiensiin vaihdossa Lession joukkuetoverina OHL:n Oshawa Generalsissa pelanneeseen Christian Thomasiin. Lessio pelasi Canadiensin NHL-joukkueessa 12 runkosarjaottelua tehopistein 1+1=2. Valtaosa hänen loppukaudestaan eteni St. John’s IceCapsin AHL-joukkueessa.


title: Lucas Lessio

text: Kaudeksi 2016–2017 Lessio siirtyi vuoden mittaisella sopimuksella KHL:n kroatialaisjoukkue Medveščak Zagrebiin. Hän oli 12 osumallaan joukkueen toiseksi paras maalintekijä Alexandre Giroux'n jälkeen, mutta Lessio siirtyi kuitenkin helmikuussa 2017 loppukaudeksi Ruotsin SHL-liigan Örebro HK:hon, kun myös Medveščak kärsi talousvaikeuksista. Kaudeksi 2017–2018 hän palasi KHL:ään ja siirtyi vuoden mittaisella sopimuksella latvialaisjoukkue Dinamo Riian riveihin. Lokakuussa 2017 Lession sopimus kuitenkin purettiin yhteisymmärryksessä, kun hän teki 13 ottelussa vain tehot 2+1=3. Marraskuussa Lessio siirtyi jatkamaan KHL-uraansa loppukauden sopimuksella kiinalaisjoukkue Kunlun Red Stariin.


title: Lucas Lessio

text: Lessio siirtyi kaudeksi 2018–2019 vuoden mittaisella sopimuksella SM-liigajoukkue Helsingin IFK:hon. Hän jakoi kuudella osumallaan joukkueen sisäisen pistepörssin kärkisijaa Erik Thorellin ja Joonas Raskin kanssa ja teki alkukaudella runkosarjassa kaikkiaan 11 tehopistettä. Lessiolle ei kuitenkaan löytynyt sopivaa roolia HIFK:ssa, joten hänen sopimuksensa purettiin marraskuussa 2018. Samassa kuussa Lessio siirtyi loppukauden kattavalla sopimuksella Tšekin Extraligan HK Hradec Královéen.


title: Lucas Lessio

text: Lessio pelasi alle 18-vuotiaiden Ivan Hlinkan muistoturnauksessa vuonna 2010, jolloin hän voitti kultaa. Lessio edusti myös Canada Ontarion joukkuetta World U-17 Hockey Challengessa vuonna 2010, jolloin hän voitti hopeaa. Lessio jakoi joukkueensa sisäisen pistepörssin voiton Daniel Catenaccin ja Matt Puempelin kanssa tehoilla 2+3=5.


title: Jordan Martinook

text: Jordan Martinook (s. 25. heinäkuuta 1992) on kanadalainen jääkiekkoilija, joka pelaa NHL-seura Arizona Coyotesin organisaatiossa. Hän on Coyotesin toisen kierroksen varaus .


title: Jordan Martinook

text: Martinook pelasi kahden kauden ajan vuosina 2010–2012 WHL-joukkue Vancouver Giantsissa tehden 144 ottelussa 51 maalia ja yhteensä 92 pistettä. Jäähyminuutteja hänelle kertyi 147.


title: Jordan Martinook

text: 1. syyskuuta 2012 Coyotes kiinnitti Martinookin kolmen vuoden tulokassopimuksella.


title: Craig Cunningham

text: Craig Alvin Cunningham (s. 13. syyskuuta 1990) on kanadalainen ammattilaisuransa lopettanut jääkiekkoilija, joka pelasi viimeiset kautensa Arizona Coyotesin organisaatiossa. Hän on Boston Bruinsin varaus . Hän voitti WHL:ssä tulokaskaudellaan 2007 Memorial Cupin Vancouver Giantsissa. Lähtiessään Giantsista Cunningham piti joukkueen kaikkien aikojen pelattujen otteluiden ykkössijaa.


title: Craig Cunningham

text: Cunningham varattiin WHL:ään 129. pelaajana Vancouver Giantsiin vuonna 2005. Hän aloitti Giantsissa kaudella 2006-2007. Hän pelasi 48 ottelua, joissa sai tililleen viisi syöttöpistettä. Hän pelasi 15 pudotuspeliottelussa voittaen President's Trophyn ja myöhemmin myös Memorial Trophyn. Kahdella seuraavalla kaudella hän paransi pistemääräänsä tekemällä ensimmäisellä kaudella 25 ja toisella 50 pistettä.


title: Craig Cunningham

text: Cunningham jäi varaamattomaksi pelaajaksi jälkeen. Hän sai kutsun New York Rangersilta Traverse City Prospects -turnaukseen.


title: Craig Cunningham

text: Kaudella 2009-2010 Cunninghamin entiset ketjukaverit Evander Kane ja James Wright tekivät vaikutuksen NHL-joukkueisiinsa. Cunningham asetettiin ykkösketjun sentteriksi kapteeni Lance Bouman ja Brendan Gallagherin väliin. Hän teki 37 maalilla ja 97 pisteellä uuden henkilökohtaisen ennätyksensä. Hän sijoittui joukkueen sisäisen pistepörssin ensimmäiseksi sekä liigan kuudenneksi. Kyseinen pistemäärä oli joukkueen historian toiseksi korkein Casey Pierro-Zabotelin edellisenä vuonna tekemän 115 pisteen jälkeen. Hän oli ehdolla WHL:n parhaalle pelaajalle annettavan Four Broncos Memorial Trophyn saajaksi. Palkinto kuitenkin meni Regina Patsin Jordan Eberlelle. Cunningham valittiin yksimielisellä valinnalla yhdessä joukkuetoverinsa Kevin Connautonin kanssa WHL:n lännen tähdistökentälliseen.


title: Craig Cunningham

text: Vuoden 2010 pudotuspelien avauskierroksen toisessa ottelussa Cunningham teki viisi pistettä viimeistemällä kaksi maalia ja saamalla kolme syöttöpistettä. Giants voitti ottelussa Kamloops Blazersin numeroin 6-3. Kaksi päivää myöhemmin 22. maaliskuuta 2010 hänet nimettiin WHL:n viikon pelaajaksi hänen tehtyä kahdessa pelissä neljä maalia ja seitsemän syöttöpistettä. Kaksi viikkoa myöhemmin hän sai toisen viikon pelaajan valinnan tehtyään kolme maalia ja kolme syöttöpistettä toisen kierroksen kahdessa ensimmäisessä ottelussa Portland Winterhawksia vastaan. Giants eteni välieriin Tri-City Americansia vastaan, mutta hävisi sille kuudessa ottelussa. Cunningham teki pudotuspelien 16 pelissä 12 maalia ja yhteensä 24 pistettä.


title: Craig Cunningham

text: Kesäkauden aikana Cunningham sijoitettiin pohjoisamerikkalaisten kenttäpelaajien 108. pelaajaksi . Hänet varattiin neljännellä kierroksella 97. pelaajana Boston Bruinsiin.


title: Craig Cunningham

text: 14. heinäkuuta 2011 Cunningham allekirjoitti Bostonin kanssa tulokassopimuksen. Harjoitusleiriltä hänet lähetettiin Bostonin AHL-farmijoukkue Providence Bruinsiin.


title: Craig Cunningham

text: Palattuaan junioritasolle Giantsiin Cunningham valittiin joukkueen kapteeniksi ammattilaistasolle siirtyneen Lance Bouman tilalle. Kauden 36 pelin aikana Cunningham teki kymmenen maalia ja 45 pistettä. Joukkueen kärsiessä muutamista loukkaantumisista, Giants kamppaili edellisiä kausia huonommilla sijoilla. WHL:n vaihtojen takarajapäivänä Portland Winter Hawks tiedusteli Cunninghamin hankkimista joukkueensa vahvistamiseksi pudotuspelejä varten. Toimitusjohtaja Scott Bonner kysyi Cunninghamilta tämän hyväksyntää ennen kuin kauppasi hänet 28. joulukuuta 2010. Cunningham lähetettiin Portlandiin vuoden 2011 kuudennen varauskierroksen kanssa. Hänen tilalleen annettiin Spencer Bennett, Teal Burn sekä ensimmäisen kierroksen varaus kesälle 2011 ja toisen kierroksen varaus vuodelle 2012. Kapteenin kauppaamisen jälkeen päävalmentaja Don Hay sanoi: "mielestäni fanit kokivat Craigin kauppaamisen luovuttamiseksi tämän kauden osalta". Hän oli lähtiessään Giantsin kaikkien aikojen eniten otteluita pelannut pelaaja esiinnyttyään joukkueen paidassa 295 pelissä. Hän ohitti kauden aikana edellisen ykkössijan haltijan Mitch Bartleyn, joka pelasi kymmenen ottelua vähemmän. Portlandissa Cunninghamista tuli nopeasti fanien suosikki ja hän sai lempinimen "The Hamster" johtuen pienestä koostaan sekä sitkeydestä ja johtajuudesta jäällä. 35 ottelussa Cunningham teki 17 maalia ja 42 pistettä. Pudotuspelien aikana hän pelasi 21 ottelua piste per peli -tahdilla. Winterhawks eteni aina finaaleihin asti, mutta ei onnistunut voittamaan mestaruutta.


title: Craig Cunningham

text: Kaudella 2013-2014 Cunningham kutsuttiin ensimmäisen kerran Boston Bruinsiin 16. joulukuuta 2013. Seuraavana päivänä hän teki joukkueessa NHL-debyyttinsä. Hän pelasi ottelussa Calgary Flamesia vastaan yli kahdeksan minuuttia ja sai neljä laukausta maalia kohti.


title: Craig Cunningham

text: Seuraavalla kaudella 2014-2015 Cunningham teki ensimmäisen NHL-maalinsa alivoimalla Ottawa Senatorsia vastaan 13. joulukuuta 2014. Cunningham sijoitettiin siirtolistalle, josta Arizona Coyotes poimi hänet 2. maaliskuuta 2015.


title: Craig Cunningham

text: Cunninghamin pelaajaura päättyi marraskuussa 2016 saatuaan sydänkohtauksen ennen edustamansa Tucson Roadrunnersin ja Manitoba Moosen välisen ottelun alkua. Cunninghamin sydän oli pysähdyksissä kaksi päivää ja lopulta selvisi hengissä. Myöhemmin Cunninghamille tehtiin leikkaus, jossa hänelle asennettiin keinotekoinen keuko. Operaation seurauksena jouduttiin myös Cunnighamin vasen jalka amputoimaan.


title: Charl Schwartzel

text: Charl Adriaan Schwartzel (s. 31. elokuuta 1984 Johannesburg) on eteläafrikkalainen ammattilaisgolfaaja.


title: Charl Schwartzel

text: Schwartzelin uran paras saavutus on vuoden 2011 Masters-turnauksen voitto. Hän on vuonna 2002 alkaneella ammattilaisurallaan voittanut yhteensä 12 turnausta.


title: Ian Poulter

text: Ian James Poulter (s. 10. tammikuuta 1976 Hitchin, Hertfordshire) on englantilainen ammattilaisgolfaaja.


title: Ian Poulter

text: Poulter aloitti ammattilaisuransa vuonna 1996, ja on huhtikuuhun 2015 mennessä voittanut yhteensä 16 ammattilaisturnausta. Hänet tunnetaan yhtenä ammattilaiskenttien värikkäimmistä persoonista.


title: Ian Poulter

text: Major-turnauksissa Poulterin paras sijoitus on toinen sija vuoden 2008 British Openissa.


title: Menelik II

text: Menelik II eli Menilek II (17. elokuuta 1844–12. joulukuuta 1913, syntyjään Sahlé Mariam) oli Etiopian keisari vuodesta 1889 kuolemaansa saakka. Noustuaan keisariksi Menelik II kukisti maan itsenäisyyttä uhanneen siirtomaavalta Italian joukot Adowan taistelussa turvaten maansa itsenäisyyden tuolloin Afrikan maille ennenkuulumattomalla tavalla. Menelik II myös nykyaikaisti maataan pyrkiessään takaamaan sen itsenäisyyden.